polyglot-tagger/wikipedia-language-snippets-filtered huggingface dataset:
ಅಂಟು ಚಿತ್ರಣ ಕಲೆಯ ರಚನೆಯಲ್ಲಿ ಕಂಪ್ಯೂಟರ್ ಪರಿಕರಗಳನ್ನು ಬಳಸುವುದು ಡಿಜಿಟಲ್ ಅಂಟು ಚಿತ್ರಣ ಕಲೆಯ ಕೌಶಲ್ಯವಾಗಿದ್ದು, ಇದು ಪರಸ್ಪರ ಭಿನ್ನವಾದ ಅಂಶಗಳ ದೃಗ್ಗೋಚರ ಸಂಯೋಜನೆಯ ಸಾಧ್ಯತೆಯನ್ನು ಮತ್ತು ಆನಂತರದ ದೃಗ್ಗೋಚರ ಫಲಿತಾಂಶಗಳ ಪರಿವರ್ತನೆಯನ್ನು ಎಲೆಕ್ಟ್ರಾನಿಕ್ ಮಾಧ್ಯಮದ ಮುಖಾಂತರ ಬಳಸುವುದನ್ನು ಪ್ರೋತ್ಸಾಹಿಸುವುದು. ಅದನ್ನು ಬಹು ಸಾಮಾನ್ಯವಾಗಿ ಡಿಜಿಟಲ್ ಕಲೆಯ ರಚನೆಯಲ್ಲಿ ಬಳಸಲಾಗುತ್ತದೆ.
ಕಾಗದದ ಎಲೆಯ ಅಲಂಕರಣ ವಿಧಾನ ಎನ್ನುವುದು ಅಂಟು ಚಿತ್ರಣ ಕಲೆಯಾಗಿದ್ದು, ಇದನ್ನು ಸಾಮಾನ್ಯವಾಗಿ ಕೈಕಸುಬು ಎಂದು ವಿವರಿಸಲಾಗುತ್ತದೆ ಇದು ಚಿತ್ರವೊಂದನ್ನು ವಸ್ತುವಿನ ಮೇಲೆ ಅಲಂಕರಣಕ್ಕೋಸ್ಕರ ಇಡುವ ಪ್ರಕ್ರಿಯೆಯಾಗಿದೆ. ಒಂದೇ ಚಿತ್ರದ ಬಹು ನಕಲುಗಳನ್ನು ಸ್ಪಷ್ಟವಾದ ಗಾಢತೆಯನ್ನು ಸೇರಿಸಲು ಕತ್ತರಿಸಿ ಸೇರ್ಪಡಿಸುವುದನ್ನು ಕಾಗದದ ಎಲೆಯ ಅಲಂಕರಣ ವಿಧಾನವು ಒಳಗೊಂಡಿರಬಹುದು. ಚಿತ್ರವನ್ನು ಕೆಲವೊಮ್ಮೆ ವಾರ್ನಿಷ್ ಅಥವಾ ಕೆಲವು ಇತರ ಮುದ್ರಕಗಳನ್ನು ರಕ್ಷಣೆಯಾಗಿ ಲೇಪನ ಮಾಡಲಾಗುತ್ತದೆ.
೨೦ ನೇ ಶತಮಾನದ ಮೊದಲ ಭಾಗದಲ್ಲಿ, ಇತರ ಕಲೆಯ ಪ್ರಕಾರಗಳಂತೆ ಕಾಗದದ ಎಲೆಯ ಅಲಂಕರಣ ವಿಧಾನವನ್ನು ಕಡಿಮೆ ನೈಸರ್ಗಿಕತೆ ಮತ್ತು ಹೆಚ್ಚು ಅಮೂರ್ತ ಶೈಲಿಯಲ್ಲಿ ಪ್ರಯೋಗಿಸಲು ಪ್ರಾರಂಭಿಸಲಾಯಿತು. ಕಾಗದದ ಎಲೆಯ ಅಲಂಕರಣ ಕಾರ್ಯಗಳನ್ನು ನಿರ್ಮಿಸಿದ ೨೦ ನೇ ಶತಮಾದ ಕಲಾವಿದರಲ್ಲಿ ಪ್ಯಾಬ್ಲೋ ಪಿಕಾಸೋ ಮತ್ತು ಹೆನ್ರಿ ಮ್ಯಾಟಿಸ್ಸೇ ಸೇರಿದ್ದಾರೆ. ಮ್ಯಾಟಿಸ್ಸೇ ಅವರ ಬ್ಲೂ ನ್ಯೂಡ್ ಹೆಚ್ಚು ಪ್ರಖ್ಯಾತವಾಗಿದೆ.
ಕೆಲವೇ ಪದರಗಳು ಅಗತ್ಯವಾಗಿರುವ ಉದ್ದೇಶಪೂರ್ವತ ತಯಾರಿಕೆಯ 'ಅಂಟಿಸುವಿಕೆ'ಯನ್ನು ಒಳಗೊಂಡಿರುವ ಸಾಂಪ್ರದಾಯಿಕ ಕೌಶಲ್ಯಗಳಲ್ಲಿ ಹಲವಾರು ವಿಧಾನಗಳಿವೆ. ಡೀಕೌಪರ್ನ ಅಪೇಕ್ಷೆಯ ಆಧಾರಕ್ಕೆ ತಕ್ಕಂತೆ ಮೂರು ಆಯಾಮದ ನೋಟವನ್ನು ನೀಡಲು ಕಟೌಟ್‌ಗಳನ್ನೂ ಸಹ ಗಾಜಿನ ಅಡಿಯಲ್ಲಿ ಲೇಪಿಸಲಾಗುತ್ತದೆ ಅಥವಾ ನೇರವಾಗಿಡಲಾಗುತ್ತದೆ. ಪ್ರಸ್ತುತ ಕಾಗದದ ಎಲೆಯ ಅಲಂಕರಣ ವಿಧಾನವು ಜನಪ್ರಿಯ ಕರಕುಶಲಕಲೆಯಾಗಿದೆ.
ಕುಶಲಕಲೆಯು ೧೭ ಮತ್ತು ೧೮ ನೇ ಶತಮಾನದ ಸಂದರ್ಭದಲ್ಲಿ ಹೆಚ್ಚಿನ ಜನಪ್ರಿಯತೆಯನ್ನು ಪಡೆದುದರಿಂದ ಇದು ಫ್ರಾನ್ಸ್‌ನಲ್ಲಿ ಡೀಕೌಪೇಶ್ ಎಂದು ಹೆಸರಾಯಿತು. ಈ ಸಮಯದಲ್ಲಿ ಸಾಕಷ್ಟು ಆಧುನೀಕೃತ ಕೌಶಲ್ಯಗಳನ್ನು ಅಭಿವೃದ್ಧಿಪಡಿಸಲಾಯಿತು ಮತ್ತು ಹಲವು ಲೇಪಿನಗಳ ಹೊದಿಕೆ ಮತ್ತು ಸ್ಯಾಂಡಿಂಗ್‌ಗಳ ಲೇಪನಗಳ ಕಾರಣದಿಂದ ವಸ್ತುಗಳು ಪೂರ್ಣಗೊಳ್ಳಲು ವರ್ಷಗಳಷ್ಟು ಕಾಲಾವಧಿಯನ್ನು ತೆಗೆದುಕೊಳ್ಳುತ್ತಿದ್ದವು. ಕೆಲವು ಪ್ರಸಿದ್ಧ ಅಥವಾ ಶ್ರೀಮಂತ ವೃತ್ತಿಗಾರರಲ್ಲಿ ಮೇರಿ ಅಂಟೋನೆಟ್, ಮೇಡಮ್ ಡೆ ಪೋಂಪಾಡುರ್, ಮತ್ತು ಬ್ಯೂ ಬ್ರುಮ್ಮೆಲ್ ಒಳಗೊಂಡಿದ್ದರು. ಬಹುಪಾಲು ಕಾಗದದ ಎಲೆಯ ಅಲಂಕರಣ ಹವ್ಯಾಸಿಗಳು ಕಾಗದದ ಎಲೆಯ ಅಲಂಕರಣದ ಪ್ರಾರಂಭವನ್ನು ೧೭ ನೇ ಶತಮಾನದ ವೆನೀಸ್ ಕಾಲಕ್ಕೆ ಸೇರಿದ್ದೆಂದು ಹೇಳುತ್ತಾರೆ. ಆದರೆ ಈ ಸಮಯಕ್ಕೂ ಮೊದಲು ಇದು ಏಷ್ಯಾದಲ್ಲಿ ಪರಿಚಿತವಾಗಿತ್ತು.
ಕಾಗದದ ಎಲೆಯ ಅಲಂಕರಣದ ಬಹುತೇಕ ಮೂಲವು ಈಸ್ಟ್ ಸೈಬೇರಿಯಾದ ಶವಸಂಸ್ಕಾರದ ಕಲೆ ಎಂದು ತಿಳಿಯಲಾಗಿದೆ. ನೋಮಾಡಿಕ್ ಬುಡಕಟ್ಟು ಜನಾಂಗದವರು ತಮ್ಮ ಜನಾಂಗದ ಮರಣ ಹೊಂದಿದದವರ ಗೋರಿಗಳನ್ನು ಅಲಂಕರಿಸಲು ಕತ್ತರಿಸಿದ ಫೆಲ್ಟ್‌ಗಳನ್ನು ಬಳಸುತ್ತಾರೆ. ಸೈಬೀರಿಯಾದಿಂದ ಅಭ್ಯಾಸವು ಚೀನಾಗೆ ಬಂದಿತು ಮತ್ತು ೧೨ ನೇ ಶತಮಾನದೊಳಗೆ, ಕತ್ತರಿಸಿದ ಕಾಗದಗಳನ್ನು ಲ್ಯಾಟೀನುಗಳು, ಕಿಟಕಿಗಳು, ಪೆಟ್ಟಿಗೆಗಳು ಮತ್ತು ಇತರ ವಸ್ತುಗಳನ್ನು ಅಲಂಕರಿಸಲು ಬಳಸಲಾಗುತ್ತಿತ್ತು. ೧೭ ನೇ ಶತಮಾನದಲ್ಲಿ, ಇಟಲಿಯಲ್ಲಿ ಅದರಲ್ಲೂ ಪ್ರಮುಖವಾಗಿ ವೆನೀಸ್ ಪಟ್ಟಣವು ದೂರದ ಪೂರ್ವ ರಾಷ್ಟ್ರಗಳೊಡನೆ ವ್ಯಾಪಾರದಲ್ಲಿ ಮುಂಚೂಣಿಯಲ್ಲಿತ್ತು ಮತ್ತು ಈ ವ್ಯಾಪಾರ ಸಂಪರ್ಕಗಳ ಮೂಲಕವೇ ಕಾಗದದ ಕತ್ತರಿಸುವಿಕೆಯ ಅಲಂಕಾರಗಳು ಯುರೋಪ್‌ನತ್ತ ಚಲಿಸಿದವು ಎಂದು ಸಾಮಾನ್ಯವಾಗಿ ನಂಬಲಾಗಿದೆ.
ಅಂಟು ಚಿತ್ರಣ ಕಲೆ ಎನ್ನುವುದು ಪ್ರಮುಖವಾಗಿ ದೃಗ್ಗೋಚರ ಕಲೆಗಳಲ್ಲಿನ ವ್ಯವಸ್ಥಿತ ಕಲೆಯಾಗಿದ್ದು, ಇದನ್ನು ವಿವಿಧ ರೂಪಗಳ ಜೋಡಿಸುವಿಕೆಯೊಂದಿಗೆ ತಯಾರಿಸುವ ಮೂಲಕ ಹೊಚ್ಚ ಹೊಸತೊಂದನ್ನು ರಚಿಸಲಾಗುತ್ತದೆ.
ಅಂಟು ಚಿತ್ರಣ ಕಲೆಯು ಸುದ್ದಿ ಪತ್ರಿಕೆಯ ಕತ್ತರಿಸಿದ ಭಾಗಗಳು, ರಿಬ್ಬನ್ಗಳು, ಬಣ್ಣದ ಅಥವಾ ಹಸ್ತ ರಚಿತ ಕಾಗದಗಳ ತುಣುಕುಗಳು, ಇತರ ಕಲಾಕಾರ್ಯದ ಭಾಗಗಳು, ಛಾಯಾಚಿತ್ರಗಳು ಮತ್ತು ಇತರ ಕರಗಿಸಿದ ವಸ್ತುಗಳನ್ನು ಒಳಗೊಂಡಿರುತ್ತದೆ ಮತ್ತು ಇದನ್ನು ಕಾಗದದ ಚೂರು ಅಥವಾ ಕ್ಯಾನ್ವಾಸ್ ಆಗಿ ಜೋಡಿಸಲಾಗಿರುತ್ತದೆ. ಅಂಟು ಚಿತ್ರಣ ಕಲೆಯ ಮೂಲವನ್ನು ನೂರಾರು ವರ್ಷಗಳ ಹಿಂದಿನವರೆಗೆ ಪತ್ತೆ ಹಚ್ಚಬಹುದು, ಆದರೆ ಈ ಕೌಶಲ್ಯವು ೨೦ ನೇ ಶತಮಾನದಲ್ಲಿ ಹೊಸತನದ ಕಲಾ ಪ್ರಕಾರವಾಗಿ ಪರಿಣಾಮಕಾರಿ ಮರು ಪ್ರವೇಶ ಮಾಡಿತು.
ಕಾಲಾಜ್ ಎಂಬ ಪದವು ಫ್ರೆಂಚ್‌ನ "ಕಾಲರ್" ಎಂಬ ಪದದಿಂದ ವ್ಯುತ್ಪನ್ನವಾಗಿದ ಮತ್ತು ಇದರರ್ಥವು "ಅಂಟಿಸು" ಎಂಬುದಾಗಿದೆ. ೨೦ ನೇ ಶತಮಾನದ ಪ್ರಾರಂಭದಲ್ಲಿ ಅಂಟು ಚಿತ್ರಣ ಕಲೆಯು ಆಧುನಿಕ ಕಲೆಯ ಅವಿಭಾಜ್ಯ ಅಂಗವಾದಾಗ ಈ ಪದವನ್ನು ಜಾರ್ಜ್ಸ್ ಬ್ರೇಕ್ ಮತ್ತು ಪ್ಯಾಬ್ಲೋ ಪಿಕಾಸೋ ಇವರಿಬ್ಬರೂ ಸೃಷ್ಟಿಸಿದರು.
ಅಂಟು ಚಿತ್ರಣ ಕಲೆಯ ಕೌಶಲ್ಯವನ್ನು ಮೊದಲನೆಯದಾಗಿ ೨೦೦ ಬಿಸಿ ಕಾಲಾವಧಿಯಲ್ಲಿ ಚೀನಾದಲ್ಲಿ ಕಾಗದದ ಆವಿಷ್ಕಾರದ ಸಂದರ್ಭದಲ್ಲಿ ಬಳಸಲಾಯಿತು. ಆದರೆ ಅಂದದ ಲಿಪಿಗಾರರು ತಾವು ಕವಿತೆಗಳನ್ನು ಬರೆಯುವಾಗ ಮೇಲ್ಭಾಗದಲ್ಲಿ ಪಠ್ಯಗಳನ್ನು ಬಳಸಿ ಅಂಟಿಸಿದ ಕಾಗದವನ್ನು ಪ್ರಯೋಗಿಸುವ ತನಕ ಜಪಾನ್‌ನಲ್ಲಿ ೧೦ ನೇ ಶತಮಾನದವರೆಗೆ ಅಂಟು ಚಿತ್ರಣ ಕಲೆಯ ಬಳೆಯು ಅತೀ ಸೀಮಿತವಾಗಿ ಉಳಿದಿತ್ತು.
೧೩ ನೇ ಶತಮಾನದ ಸಂದರ್ಭದಲ್ಲಿ ಮಧ್ಯಯುಗದ ಯುರೋಪ್ನಲ್ಲಿ ಅಂಟು ಚಿತ್ರಣ ಕಲೆಯ ಕೌಶಲ್ಯವು ಕಂಡುಬಂದಿತು. ೧೫ ಮತ್ತು ೧೬ ನೇ ಶತಮಾನದ ಸುಮಾರಿಗೆ ಗಾತಿಕ್ ಮುಖ್ಯ ಚರ್ಚುಗಳಲ್ಲಿ ಚಿನ್ನದ ಎಲೆಯ ಅಂಕಣ ಫಲಕಗಳನ್ನು ಲೇಪಿಸುವುದನ್ನು ಪ್ರಾರಂಭಿಸಲಾಯಿತು. ಧಾರ್ಮಿಕ ಚಿತ್ರಗಳು, ಪ್ರತಿಮೆಗಳು ಮತ್ತು ಲಾಂಛನಗಳ ಕವಚಗಳಿಗೆ ಹರಳು ಕಲ್ಲುಗಳು ಮತ್ತು ಇತರ ಅಮೂಲ್ಯ ಲೋಹಗಳನ್ನು ಲೇಪನ ಮಾಡಲಾಯಿತು.
೧೯ ನೇ ಶತಮಾನದಲ್ಲಿ, ಹವ್ಯಾಸಗಾರರು ಅಂಟು ಚಿತ್ರಣ ಕಲೆ ಪ್ರಕಾರಗಳನ್ನು ಚಿರಸ್ಮರಣೀಯ ವಸ್ತುಗಳು ಮತ್ತು ಪುಸ್ತಕಗಳು ಗಳಲ್ಲಿಯೂ ಬಳಸಿದರು.
ಲೀ ಕಾರ್ಬ್ಯುಸಿಯರ್ ಮತ್ತು ಇತರ ವಾಸ್ತು ಶಾಸ್ತ್ರಜ್ಞರು ಅಂಟು ಚಿತ್ರಣಕ್ಕೆ ಸಮಾನವಾದ ಕೌಶಲ್ಯಗಳನ್ನು ಬಳಸಿದರೂ ಕೂಡ, ಸೈದ್ಧಾಂತಿಕ ಕಲ್ಪನೆಯ ಅಂಟು ಚಿತ್ರಣವು ಮಾತ್ರ ಕಾಲಿನ್ ರೋವೆ ಮತ್ತು ಫ್ರೆಡ್ ಕೋಯಿಟ್ಟರ್ ಅವರಿಂದ ಕಾಲಾಜ್ ಸಿಟಿ ಯ ಪ್ರಕಟಣೆಯ ನಂತರ ವ್ಯಾಪಕವಾಗಿ ಚರ್ಚಿತವಾಯಿತು.
ಇಪ್ಪತ್ತನೇ ಶತಮಾನದ ಪೂರ್ವದ ಅಂಟು ಚಿತ್ರಣ ಕಲೆಯಂತಹ ಕೌಶಲ್ಯಗಳ ಬಳಕೆಯ ಹೊರತಾಗಿಯೂ, ಸರಿಯಾಗಿ ಹೇಳುವುದಾದರೆ ೧೯೦೦ ರವರೆಗಿನ ಆಧುನಿಕ ವಿಧಾನಗಳ ಮೊದಲಿನ ಹಂತಗಳ ಸಂಯೋಗದ ನಂತರದವರೆಗೆ ಬೆಳಕಿಗೆ ಬರಲಿಲ್ಲ ಎಂದು ಪರಿಣಿತರು ವಾದಿಸುತ್ತಾರೆ.
2007 ರಲ್ಲಿ, ಪುರಿ ಜಗನ್ನಾಥ್ ನಿರ್ದೇಶಿಸಿದ ಇವರ ಐದನೇ ಚಲನಚಿತ್ರವಾದ ದೇಸಮುದುರು ಬಾಕ್ಸ್ ಆಫೀಸ್‌ ಹಿಟ್ ಆಗುವುದರ ಜೊತೆಗೆ ಟಾಲಿವುಡ್ನಲ್ಲಿ ವರ್ಷದ ಮೊಲದ ಹಿಟ್ ಚಲನಚಿತ್ರವಾಯಿತು. ಚಲನಚಿತ್ರವು ಬಿಡುಗಡೆಗೊಂಡ ಮೊದಲ ವಾರದೊಳಗೆ 12.58 ಕೋಟಿ ರೂಪಾಯಿಗಳ ಗಳಿಕೆಯನ್ನು ಕಂಡಿತು ಮತ್ತು ಅಲ್ಲು ಅರ್ಜುನ್ ಅವರು ಸಿಕ್ಸ್ ಪ್ಯಾಕ್ ಪ್ರದರ್ಶಿಸಿದ ಮೊದಲ ಟಾಲಿವುಡ್ ನಟರಾದರು. ಇದೇ ವರ್ಷದಲ್ಲಿ, ಅಲ್ಲು ಅರ್ಜುನ್ ಅವರು ತಮ್ಮ ಚಿಕ್ಕಪ್ಪ ಚಿರಂಜೀವಿಯವರ ಚಿತ್ರ ಶಂಕರ್ ದಾದಾ ಜಿಂದಾಬಾದ್ ನಲ್ಲಿ ಅತಿಥಿ ಪಾತ್ರದಲ್ಲಿ ಕಾಣಿಸಿಕೊಂಡರು.
2008 ರ ಮೇ ತಿಂಗಳಿನಲ್ಲಿ, ಭಾಸ್ಕರ್ ನಿರ್ದೇಶಿಸಿದ ಇವರ ಆರನೆಯ ಚಿತ್ರವಾದ ಪರುಗು ಬಿಡುಗಡೆಯಾಯಿತು ಅಲ್ಲು ಅರ್ಜುನ್ ಅವರ ಎಲ್ಲಾ ಚಿತ್ರಗಳು ಮಲಯಾಳಂ ಭಾಷೆಗೆ ಭಾಷಾಂತರಗೊಂಡಿವೆ ಮತ್ತು ಡಬ್ ಮಾಡಲ್ಪಟ್ಟಿವೆ. ದೇಸಮುದ್ರುಡು ಚಿತ್ರವು ಹೀರೋ ಎಂದು ಮತ್ತು ಪರುಗು ಚಿತ್ರವು ಕೃಷ್ಣ ಎಂದು ಮತ್ತು ಗಂಗೋತ್ರಿಯು ಸಿಂಹಕುಟ್ಟಿ ಎಂದು ಮರುಹೆಸರಿಸಲ್ಪಟ್ಟಿದೆ. ಇದು ಕೇರಳ ರಾಜ್ಯದಲ್ಲೂ ಅಲ್ಲು ಅರ್ಜುನ್ ಅವರು ಜನಪ್ರಿಯವಾಗುವಂತೆ ಮಾಡಿತು ಮತ್ತು ಅಲ್ಲಿನ ಪ್ರೇಕ್ಷಕರೂ ಅವರನ್ನು ಉತ್ತಮವಾಗಿಯೇ ಸ್ವೀಕರಿಸಿದರು.
ಅರ್ಜುನ್ ಅವರ ತಂದೆಯವರಾದ ಅಲ್ಲು ಅರವಿಂದ್ ಅವರ ಮಾಲೀಕತ್ವದ ಗೀತಾ ಆರ್ಟ್ಸ್ ನಿರ್ಮಾಣ ಕಂಪನಿಯು ಭಾರಿ ಬಜೆಟ್ ಚಿತ್ರವಾದ ಬದ್ರಿನಾಧ್ ಅನ್ನು ನಿರ್ಮಾಣ ಮಾಡುತ್ತಿದೆ. ಇದನ್ನು ವಿ.ವಿ ವಿನಾಯಕ್ ಅವರು ನಿರ್ದೇಶನ ಮಾಡುತ್ತಿದ್ದು, ಅರ್ಜುನ್ ಅವರೊಂದಿಗೆ ತಮನ್ನಾ ಅವರು ನಾಯಕಿಯ ಪಾತ್ರದಲ್ಲಿ ನಟಿಸುತ್ತಿದ್ದಾರೆ. ಈ ಚಲನಚಿತ್ರದ ನಿರ್ಮಾಣ ವೆಚ್ಚವು 35 ಕೋಟಿಯೆಂದು ಅಂದಾಜಿಸಲಾಗಿದೆ. ಈ ಚಿತ್ರದ ಚಿತ್ರೀಕರಣವು ಜುಲೈ 2010 ರಲ್ಲಿ ಪ್ರಾರಂಭವಾಗಿದೆ.
ಅಲ್ಲು ಅರ್ಜುನ್ (ಇದು ತೆಲುಗು ಹೆಸರಾಗಿದ್ದು ಇದರಲ್ಲಿ ಅಲ್ಲು ಎಂಬುದು ಕುಟುಂಬದ ಹೆಸರಾಗಿದೆ ), ಅವರು ಭಾರತೀಯ ಚಿತ್ರ ನಟರಾಗಿದ್ದು ಇವರು ತೆಲುಗು ಸಿನೆಮಾಗಳಲ್ಲಿ ಅಭಿನಯಿಸಿದ್ದಾರೆ. ತೆಲುಗು ಚಿತ್ರಗಳೊಂದಿಗೆ ದೀರ್ಘಕಾಲದಿಂದ ಸಂಬಂಧವಿಟ್ಟುಕೊಂಡಿರುವ ಕುಟುಂಬದಿಂದ ಬಂದ ಅಲ್ಲು ಅರ್ಜುನ್ ಅವರು ನಿರ್ಮಾಪಕರಾದ ಅಲ್ಲು ಅರವಿಂದ್ ಅವರ ಪುತ್ರರಾಗಿದ್ದು, ಇವರ ಹೆಸರಾಂತ ಸಂಬಂಧಿಗಳಲ್ಲಿ ಇವರ ಚಿಕ್ಕಪ್ಪರಾದ ಚಿರಂಜೀವಿ ಮತ್ತು ಪವನ್ ಕಲ್ಯಾಣ್, ಮತ್ತು ಸೋದರ ಸಂಬಂಧಿಯಾದ ರಾಮ್ ಚರಣ್ ತೇಜಾ ಸೇರಿದ್ದಾರೆ. ಇವರು ಸಂತೋಷ್ ಆರ್ಯ ಅವರ ಕಟ್ಟಾ ಅಭಿಮಾನಿಯಾಗಿದ್ದಾರೆ
ಕೌಟುಂಬಿಕ ವರ್ಗದ ಪ್ರೇಕ್ಷಕರನ್ನು ಗುರಿಯಾಗಿರಿಸಿದ ಚಿತ್ರಗಳನ್ನು ನೀಡುವಲ್ಲಿ ಹೆಸರಾದ ಅಲ್ಲು ಅರ್ಜುನ್ ಅವರು ತಮ್ಮ ಅಭಿನಯಕ್ಕಾಗಿ ಫಿಲ್ಮ್‌ಫೇರ್ ಮತ್ತು ನಂದಿ ಪ್ರಶಸ್ತಿಯನ್ನು ಒಳಗೊಂಡು ಪ್ರಮುಖ ಮನ್ನಣೆಗಳನ್ನು ಗಳಿಸಿದ್ದಾರೆ. ಅಲ್ಲು ಅರ್ಜುನ್ ಅವರು ಕೆ. ರಾಘವೇಂದ್ರ ರಾವ್ಅವರ ಗಂಗೋತ್ರಿ ಚಿತ್ರದ ಮೂಲಕ ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದರು ತದನಂತರ ಇವರು 2004 ರ ರೊಮಾನ್ಸ್ ಚಿತ್ರ ಆರ್ಯ ದ ಪ್ರಧಾನ ಪಾತ್ರದಲ್ಲಿ ನಟಿಸಿದರು, ಈ ಚಿತ್ರದಲ್ಲಿ ವಿದ್ಯಾರ್ಥಿಯೊಬ್ಬನು ನಾಯಕಿಯ ಮೇಲೆ "ಏಕಮುಖ ಪ್ರೀತಿಯನ್ನು" ಮಾಡುವುದು ಚಿತ್ರಿತವಾಗಿದೆ. ಈ ಪ್ರಾರಂಭದ ಚಲನಚಿತ್ರಗಳು ಅಲ್ಲು ಅರ್ಜುನ್ ಅವರ ಅಭಿಮಾನ ವೃಂದವನ್ನು ಸೃಷ್ಟಿಸಿದರೆ, ಇವರ 2004 ರ ಹಿಟ್ ಚಿತ್ರದ ಮುಂದಿನ ಭಾಗವಾದ ಆರ್ಯ 2 ಚಿತ್ರವನ್ನು ಒಳಗೊಂಡು ಇನ್ನಿತರ ಇತ್ತೀಚಿನ ಚಿತ್ರಗಳ ಪಾತ್ರಗಳು ಅಲ್ಲು ಅರ್ಜುನ್ ಅವರ ಸೊಗಸುಗಾರಿಕೆಯ ಪಾತ್ರಗಳನ್ನು ಕೇಂದ್ರೀಕರಿಸಿದರೆ, ಇತ್ತೀಚಿನ ಯಶಸ್ವಿ ' ವೇದಂ{/1 ಚಿತ್ರದಲ್ಲಿ ಅಲ್ಲು ಅರ್ಜುನ್ ಅವರು ಐದು ಪ್ರಮುಖ ಪಾತ್ರಗಳಲ್ಲೊಂದರಲ್ಲಿ ನಟಿಸಿದ್ದಾರೆ. ಇವರ ಎಲ್ಲಾ ಚಿತ್ರಗಳು ಮಲಯಾಳಂ ಭಾಷೆಯಲ್ಲಿ ಡಬ್ಬಿಂಗ್ ಆಗಿದ್ದು ಇವರನ್ನು ಕೇರಳದಲ್ಲೂ ಅತೀ ಜನಪ್ರಿಯವನ್ನಾಗಿಸಿದೆ ಮತ್ತು ಇವರ ಕೆಲವು ಚಿತ್ರಗಳನ್ನು ತಮಿಳಿನಲ್ಲೂ ಸಹ ಡಬ್ ಮಾಡಲಾಗಿದೆ.
ಅಲ್ಲು ಅರ್ಜುನ್ ಅವರು ಭಾರತದ ಚೆನ್ನೈನಲ್ಲಿ ಜನಿಸಿದರು. ಇವರ ಪ್ರಥಮ ಪ್ರಮುಖ ಪಾತ್ರವು ಕೆ.ರಾಘವೇಂದ್ರ ರಾವ್ ನಿರ್ದೇಶಿಸಿದ ಗಂಗೋತ್ರಿ ಚಿತ್ರವಾಗಿತ್ತು. ಇವರು ನಟಿಸಿದ ದ್ವಿತೀಯ ಚಿತ್ರವು 2004 ರಲ್ಲಿ ಬಿಡುಗಡೆಯಾದ ಆರ್ಯ ಆಗಿದ್ದು, ಇದು ಬಾಕ್ಸ್ ಆಫೀಸ್‌ನಲ್ಲಿ ಭರ್ಜರಿ ಯಶಸ್ಸನ್ನು ಗಳಿಸಿತು. ಈ ಚಿತ್ರದಲ್ಲಿನ ಪಾತ್ರವು ಅಲ್ಲು ಅರ್ಜುನ್ ಅವರ ಹೆಸರನ್ನು ಯುವಜನರಲ್ಲಿ ಮನೆಮಾತಾಗಿಸಿತು.
2005 ರಲ್ಲಿ ಇವರ ತೃತೀಯ ಚಿತ್ರವಾದ ಬನ್ನಿ ಯು ಬಿಡುಗಡೆಯಾಯಿತು.ಇದು ತಕ್ಕ ಮಟ್ಟಿಗೆ ಹಿಟ್ ಆಯಿತು. ಇವರು ಹಿಟ್ ಚಿತ್ರಗಳ ಹ್ಯಾಟ್ರಿಕ್ ಅನ್ನು ನೀಡಿದರು. 2006 ರಲ್ಲಿ ಬಿಡುಗಡೆಯಾದ ಇವರ ನಾಲ್ಕನೆಯ ಚಿತ್ರವಾದ ಹ್ಯಾಪಿ ಬಾಕ್ಸ್ ಆಫೀಸ್‌ನಲ್ಲಿ ಸಾಧಾರಣ ಪ್ರದರ್ಶನ ಕಂಡಿತು. ಆದರೆ ಚಿತ್ರವು ಅಮೇರಿಕದ ಭಾರತೀಯ ಚಿತ್ರ ಪ್ರದರ್ಶನದ ಮಂದಿರಗಳಲ್ಲಿ ತಕ್ಕಮಟ್ಟಿನ ಲಾಭವನ್ನು ನೀಡುವಲ್ಲಿ ಯಶಸ್ವಿಯಾಯಿತು.
ಆರಂಭಿಕ ಹಂತಗಳಲ್ಲಿ, ಹೊಸ ನೆನಪುಗಳನ್ನು ತಮ್ಮದಾಗಿಸಿಕೊಳ್ಳುವಲ್ಲಿನ ಅಸಾಮರ್ಥ್ಯವು ಅತ್ಯಂತ ಸಾಮಾನ್ಯವಾಗಿ ಗುರುತಿಸಲ್ಪಟ್ಟ ರೋಗಚಿಹ್ನೆಯಾಗಿರುತ್ತದೆ; ಇತ್ತೀಚೆಗಷ್ಟೇ ವೀಕ್ಷಿಸಿದ ವಾಸ್ತವಾಂಶಗಳನ್ನು ನೆನಪಿಸಿಕೊಳ್ಳುವಲ್ಲಿನ ತೊಡಕು ಇದಕ್ಕೊಂದು ನಿದರ್ಶನ. ಸಮಸ್ಯೆ ಯಿರುವುದರ ಕುರಿತು ಶಂಕೆ ಮೂಡಿದಾಗ, ನಡವಳಿಕೆಯ ನಿರ್ಧಾರಣೆಗಳು ಮತ್ತು ಜ್ಞಾನಗ್ರಹಣದ ಪರೀಕ್ಷೆಗಳ ನೆರವಿನಿಂದ ರೋಗನಿರ್ಣಯವು ಸಾಮಾನ್ಯವಾಗಿ ದೃಢೀಕರಿಸಲ್ಪಡುತ್ತದೆ; ಒಂದು ವೇಳೆ ಲಭ್ಯವಾದಲ್ಲಿ, ಇದರ ನಂತರ ಒಂದು ಮಿದುಳಿನ ಪ್ರತಿಬಿಂಬದ ಅವಲೋಕನವನ್ನೂ ಅನೇಕ ವೇಳೆ ಕೈಗೊಳ್ಳಲಾಗುತ್ತದೆ.
ಕಾಯಿಲೆಯು ಮುಂದುವರಿದಂತೆ ರೋಗಚಿಹ್ನೆಗಳಲ್ಲಿ ಇವೆಲ್ಲವೂ ಸೇರಿಕೊಳ್ಳುತ್ತವೆ: ದಿಗ್ಭ್ರಾಂತಿ, ಮುಂಗೋಪ ಮತ್ತು ಆಕ್ರಮಣಶೀಲತೆ, ಚಿತ್ತಸ್ಥಿತಿಯ ತೂಗಾಟಗಳು, ಭಾಷೆಯು ಇದ್ದಕ್ಕಿದ್ದಂತೆ ನಿಂತು ಹೋಗುವುದು, ದೀರ್ಘಾವಧಿಯ ಸ್ಮೃತಿಯ ನಷ್ಟ. ಇಷ್ಟೇ ಅಲ್ಲ, ನರಳುವವರ ಇಂದ್ರಿಯ ಗಳು ಕ್ಷೀಣಿಸುವುರಿಂದ ಅವರಲ್ಲಿ ಸಾಮಾನ್ಯ ನಿವರ್ತನವು ಕಂಡು ಬರುತ್ತದೆ. ಕ್ರಮೇಣವಾಗಿ, ಶಾರೀರಿಕ ಕಾರ್ಯಚಟುವಟಿಕೆಗಳು ನಷ್ಟವಾಗಿ ಅದು ಅಂತಿಮವಾಗಿ ಸಾವಿಗೆ ಕಾರಣವಾಗುತ್ತದೆ.
ಕಾಯಿಲೆಯ ಅವಧಿಯು ಬದಲಾಗುತ್ತಾ ಹೋಗುವುದರಿಂದ, ಪ್ರತ್ಯೇಕವಾದ ಮುನ್ನರಿವನ್ನು ನಿರ್ಧಾರಣೆ ಮಾಡುವುದು ಕಷ್ಟಕರವಾಗಿರುತ್ತದೆ. ಸಮಸ್ಯೆಯು ಸಂಪೂರ್ಣ ಸ್ಪಷ್ಟವಾಗಿ ಗೋಚರಿಸುವವರೆಗೆ ಒಂದು ಅನಿರ್ಧಾರಿತ ಕಾಲಾವಧಿಯವರೆಗೆ ಬೆಳೆಯುತ್ತದೆ, ಮತ್ತು ಅನೇಕ ವರ್ಷಗಳ ವರೆಗೆ ಇದು ಕಂಡು ಹಿಡಿಯಲ್ಪಡದೆಯೇ ಮುಂದುವರಿಯಬಲ್ಲದು. ರೋಗನಿರ್ಣಯವನ್ನು ಅನುಸರಿಸಿಕೊಂಡು ಬರುವ ಸರಾಸರಿ ಜೀವನ ನಿರೀಕ್ಷಣೆಯು ಸರಿಸುಮಾರಾಗಿ ಏಳು ವರ್ಷಗಳಷ್ಟಿರುತ್ತದೆ. ಮೂರು ಪ್ರತಿಶತಕ್ಕಿಂತಲೂ ಕಡಿಮೆ ಭಾಗದ ವ್ಯಕ್ತಿಗಳು, ರೋಗನಿರ್ಣಯವಾದ ನಂತರ ಹದಿನಾಲ್ಕು ವರ್ಷಗಳಿಗೂ ಹೆಚ್ಚಿನ ಅವಧಿಯವರೆಗೆ ಬದುಕುತ್ತಾರೆ.
ಆಲ್‌ಝೈಮರ್‌‌ನ ಕಾಯಿಲೆಯ ಕಾರಣ ಮತ್ತು ಮುನ್ನಡೆಯನ್ನು ಸರಿಯಾಗಿ ಅರ್ಥೈಸಿಕೊಳ್ಳಲಾಗಿಲ್ಲ. ಮಿದುಳಿನಲ್ಲಿ ಕಂಡುಬರುವ ದದ್ದುಗಳು ಮತ್ತು ಗೋಜಲುಗಳೊಂದಿಗೆ ಕಾಯಿಲೆಯು ಸಂಬಂಧವನ್ನು ಹೊಂದಿದೆ ಎಂಬುದಾಗಿ ಸಂಶೋಧನೆಯು ಸೂಚಿಸುತ್ತದೆ. ಪ್ರಸಕ್ತವಾಗಿ ಬಳಸಲಾಗುತ್ತಿರುವ ಚಿಕಿತ್ಸೆಗಳು ಒಂದು ಸಣ್ಣ ಪ್ರಮಾಣದಲ್ಲಿ ರೋಗಲಕ್ಷಣದ ಪ್ರಯೋಜನವನ್ನು ನೀಡುತ್ತವೆ; ಕಾಯಿಲೆಯ ಮುನ್ನಡೆಯನ್ನು ವಿಳಂಬಗೊಳಿಸುವ ಅಥವಾ ನಿಲ್ಲಿಸುವ ಯಾವುದೇ ಚಿಕಿತ್ಸೆಗಳು ಇನ್ನೂ ಲಭ್ಯವಾಗಿಲ್ಲ. , ಸಮಸ್ಯೆಯ ಕುರಿತಾದ ಒಂದು ಸಂಭಾವ್ಯ ಚಿಕಿತ್ಸೆಯನ್ನು ಗುರುತಿಸುವುದಕ್ಕೆ ಸಂಬಂಧಿಸಿದಂತೆ 500ಕ್ಕೂ ಹೆಚ್ಚಿನ ವಸ್ತುನಿಷ್ಠ ಪರೀಕ್ಷೆಗಳನ್ನು ನಡೆಸಲಾಗಿದೆಯಾದರೂ, ಪ್ರಾಯೋಗಿಕ ಪರೀಕ್ಷೆಗೊಳಪಡಿಸಲ್ಪಟ್ಟ ಈ ಮಧ್ಯಸ್ಥಿಕೆಯ ಕಾರ್ಯತಂತ್ರಗಳ ಪೈಕಿ ಯಾವುದಾದರೂ ಒಂದು ಆಶಾ ದಾಯಕ ಫಲಿತಾಂಶಗಳನ್ನು ತೋರಿಸಲಿದೆಯೇ ಇಲ್ಲವೇ ಎಂಬುದು ಇನ್ನೂ ತಿಳಿದು ಬಂದಿಲ್ಲ.
ಆಲ್‌ಝೈಮರ್‌‌ನ ಕಾಯಿಲೆಯ ತಡೆಗಟ್ಟುವಿಕೆಗೆ ಸಂಬಂಧಿಸಿದಂತೆ ಹಲವಾರು ಆಕ್ರಮಣಶೀಲವಲ್ಲದ, ಜೀವನ-ಶೈಲಿಯ ಅಭ್ಯಾಸಗಳು ಸೂಚಿಸಲ್ಪಟ್ಟಿವೆಯಾದರೂ, ಈ ಶಿಫಾರಸುಗಳು ಮತ್ತು ತಗ್ಗಿಸಲ್ಪಟ್ಟ ಅಂಗಾವನತಿಯ ನಡುವಿನ ಒಂದು ಸಂಬಂಧದ ಕುರಿತಾದ ಸಮರ್ಪಕವಾದ ಪುರಾವೆ ಯ ಕೊರತೆಯೊಂದು ಎದ್ದು ಕಾಣುತ್ತಿದೆ. ಕಾಯಿಲೆಯನ್ನು ನಿಭಾಯಿಸುವುದರ ಒಂದು ಕಾರ್ಯಸಾಧ್ಯವಾದ ಮಾರ್ಗವಾಗಿ ಹಾಗೂ ತಡೆಗಟ್ಟುವಿಕೆಯ ಒಂದು ಸಂಭಾವ್ಯ ವಿಧಾನವಾಗಿ ಹೀಗೆ ಎರಡೂ ರೀತಿಗಳಲ್ಲೂ ಮಾನಸಿಕ ಉತ್ತೇಜನ, ವ್ಯಾಯಾಮ, ಮತ್ತು ಒಂದು ಸಮತೋಲಿತ ಆಹಾರ ಇವುಗಳನ್ನು ಈ ಸಂದರ್ಭದಲ್ಲಿ ಸೂಚಿಸಲಾಗಿದೆ.
ಸಮಸ್ಯೆಯನ್ನು ವಾಸಿಮಾಡುವುದು ಸಾಧ್ಯವಿಲ್ಲದಿರುವುದರಿಂದ ಮತ್ತು ಇದು ಅವನತಿಶೀಲವಾಗಿರುವುದರಿಂದ, ರೋಗಿಗಳನ್ನು ನಿಭಾಯಿಸುವುದು ಅತ್ಯಾವಶ್ಯಕ. ಪಾಲನೆ-ಮಾಡುವ ಮುಖ್ಯ ಪಾತ್ರವನ್ನು ರೋಗಿಯ ಜೀವನಸಂಗಾತಿ ಅಥವಾ ಓರ್ವ ಹತ್ತಿರದ ಸಂಬಂಧಿಕ ಬಹುಪಾಲು ವಹಿಸಿ ಕೊಳ್ಳುತ್ತಾರೆ. ಪಾಲನೆ-ಮಾಡುವವರ ಮೇಲೆ ಒಂದು ಮಹತ್ತರವಾದ ಹೊರೆಯನ್ನು ಇರಿಸುವುದಕ್ಕೆ ಸಂಬಂಧಿಸಿದಂತೆ ಆಲ್‌ಝೈಮರ್‌‌ನ ಕಾಯಿಲೆಯು ಸುಪರಿಚಿತವಾಗಿದೆ; ಪಾಲನೆ-ಮಾಡುವವರ ಸಾಮಾಜಿಕ, ಮಾನಸಿಕ, ಶಾರೀರಿಕ, ಮತ್ತು ಆರ್ಥಿಕ ಅಂಶಗಳನ್ನು ಒಳಗೊಂಡಂತೆ ಒತ್ತಡಗಳು ವ್ಯಾಪಕ-ಶ್ರೇಣಿಯಲ್ಲಿರಲು ಸಾಧ್ಯವಿದೆ. ಅಭಿವೃದ್ಧಿಹೊಂದಿದ ದೇಶಗಳಲ್ಲಿ, ಸಮಸ್ಯೆಯು ಸಮಾಜಕ್ಕೆ ಒದಗಿರುವ ಅತ್ಯಂತ ದುಬಾರಿ ಕಾಯಿಲೆಗಳ ಪೈಕಿ ಒಂದೆನಿಸಿದೆ.
ಜ್ಞಾನ ಗ್ರಹಣದ ಮತ್ತು ಕ್ರಿಯಾ ಸಂಬಂಧಿ ದುರ್ಬಲಗೊಳಿಸುವಿಕೆಗಳ ಮಾದರಿಗಳು ಒಂದೇ ಸಮನೆ ಹೆಚ್ಚುತ್ತಿರುವುದರಿಂದಾಗಿ ಕಾಯಿಲೆಯ ಹರಿವನ್ನು ನಾಲ್ಕು ಹಂತಗಳಾಗಿ ವಿಭಜಿಸಲಾಗಿದೆ.
ಮೊದಲ ರೋಗಚಿಹ್ನೆಗಳು, ವಯಸ್ಸಾಗುವಿಕೆ ಅಥವಾ ಒತ್ತಡಕ್ಕೆ ಸಂಬಂಧಿಸಿದ ಸೂಚಕಗಳೆಂಬಂತೆ ಅನೇಕವೇಳೆ ತಪ್ಪಾಗಿ ಗ್ರಹಿಸಲ್ಪಡುತ್ತವೆ. ಸಮಸ್ಯೆಯ ರೋಗನಿರ್ಣಯಕ್ಕೆ ಸಂಬಂಧಿಸಿದ ಪ್ರಾಯೋಗಿಕ ಮಾನದಂಡಗಳನ್ನು ಓರ್ವ ವ್ಯಕ್ತಿಯು ಈಡೇರಿಸುವುದಕ್ಕೆ ಎಂಟು ವರ್ಷಗಳಷ್ಟು ಮುಂಚಿತವಾಗಿ, ಜ್ಞಾನಗ್ರಹಣದ ಲಘುವಾದ ತೊಡಕುಗಳನ್ನು ವಿಸ್ತೃತವಾದ ನರ-ಮನೋವೈಜ್ಞಾನಿಕ ಪರೀಕ್ಷೆಯು ಹೊರಗೆಡವಬಲ್ಲದು. ಅತ್ಯಂತ ಸಂಕೀರ್ಣವಾಗಿರುವ, ಇರುವಿಕೆಯ ದೈನಂದಿನ ಚಟುವಟಿಕೆಗಳ ಮೇಲೆ ಈ ಆರಂಭಿಕ ರೋಗಚಿಹ್ನೆಗಳು ಪ್ರಭಾವ ಬೀರಬಲ್ಲವು. ಸ್ಮೃತಿಯ ನಷ್ಟವಾಗುವುದು ಅತ್ಯಂತ ಗಮನಾರ್ಹವಾದ ಕೊರತೆಯಾಗಿದ್ದು, ಇತ್ತೀಚೆಗಷ್ಟೇ ಕಲಿತ ವಾಸ್ತವಾಂಶಗಳನ್ನು ನೆನಪಿಸಿಕೊಳ್ಳುವಲ್ಲಿನ ತೊಡಕಾಗಿ ಮತ್ತು ಹೊಸ ಮಾಹಿತಿಯನ್ನು ತಮ್ಮದಾಗಿಸಿಕೊಳ್ಳುವಲ್ಲಿ ಎದುರಾಗುವ ಅಸಾಮರ್ಥ್ಯವಾಗಿ ಅದು ಪ್ರಕಟಗೊಳ್ಳುತ್ತದೆ.
ಲಕ್ಷ್ಯವಿಡುವಿಕೆ, ಯೋಜಿಸುವಿಕೆ, ಹೊಂದಿಕೊಳ್ಳುವಿಕೆ, ಮತ್ತು ಅಮೂರ್ತ ಆಲೋಚನೆಯ ಕಾರ್ಯಕಾರಿ ಚಟುವಟಿಕೆಗಳೊಂದಿಗೆ ಕಂಡುಬರುವ ಸೂಕ್ಷ್ಮ ಸಮಸ್ಯೆಗಳು, ಅಥವಾ ಶಬ್ದಾರ್ಥಕ್ಕೆ ಸಂಬಂಧಿಸಿದ ಸ್ಮೃತಿಯಲ್ಲಿನ ದುರ್ಬಲ ಗೊಳಿಸುವಿಕೆಗಳೂ ಸಹ, ಯ ಆರಂಭಿಕ ಹಂತಗಳ ರೋಗಲಕ್ಷಣವಾಗಬಲ್ಲವು. ಈ ಹಂತದಲ್ಲಿ ಭಾವಶೂನ್ಯತೆಯನ್ನು ವೀಕ್ಷಿಸಬಹುದು, ಮತ್ತು ಇದು ಕಾಯಿಲೆಯ ಹರಿವಿನಾದ್ಯಂತವೂ ಅತೀವವಾಗಿ ಮರುಕಳಿಸುವ ನರ-ಮನೋವೈದ್ಯಕೀಯ ರೋಗಚಿಹ್ನೆಯಾಗಿ ಉಳಿಯುತ್ತದೆ.
ಕಾಯಿಲೆಯ ರೋಗನಿರ್ಣಯ-ಪೂರ್ವದ ಹಂತವನ್ನು ಜ್ಞಾನಗ್ರಹಣದ ಲಘುವಾದ ದುರ್ಬಲಗೊಳಿಸುವಿಕೆ ಎಂಬುದಾಗಿಯೂ ಉಲ್ಲೇಖಿಸಲಾಗಿದೆಯಾದರೂ, ಈ ಶಬ್ದವು ಒಂದು ವಿಭಿನ್ನವಾದ ರೋಗನಿರ್ಣಯದ ಹಂತಕ್ಕೆ ಸಂಬಂಧಿಸಿದೆಯೇ ಅಥವಾ ಅದು ಯ ಮೊದಲ ಹಂತವನ್ನು ಗುರುತಿಸುತ್ತದೆಯೇ ಎಂಬುದು ಒಂದು ವಿವಾದಾಸ್ಪದ ವಿಷಯವಾಗಿದೆ.
ಸಮಸ್ಯೆಯಿಂದ ಬಳಲುತ್ತಿರುವ ಜನರಲ್ಲಿ, ಕಲಿಕೆ ಮತ್ತು ಸ್ಮೃತಿಯನ್ನು ದುರ್ಬಲಗೊಳಿಸುವ ಸ್ಥಿತಿಯು ವರ್ಧಿಸುತ್ತಾ ಹೋದಂತೆ, ಅದು ಅಂತಿಮವಾಗಿ ಒಂದು ನಿರ್ಧಾರಕ ರೋಗನಿರ್ಣಯಕ್ಕೆ ಕಾರಣವಾಗುತ್ತದೆ. ಅವರ ಪೈಕಿಯ ಕೆಲ ಜನರಲ್ಲಿ, ಭಾಷೆ, ಕಾರ್ಯಕಾರಿ ಚಟುವಟಿಕೆಗಳು, ಗ್ರಹಿಕೆ , ಅಥವಾ ಚಲನೆಗಳ ನೆರವೇರಿಕೆಯಲ್ಲಿನ ತೊಡಕುಗಳು, ಸ್ಮೃತಿ ಸಮಸ್ಯೆಗಳಿಗಿಂತ ಹೆಚ್ಚು ಎದ್ದುಕಾಣುವಂತಿರುತ್ತವೆ.
ಯು ಎಲ್ಲಾ ಸ್ಮೃತಿ ಸಾಮರ್ಥ್ಯಗಳಿಗೂ ಸಮಾನವಾಗಿ ತಗುಲುವುದಿಲ್ಲ. ವ್ಯಕ್ತಿಯ ಜೀವನದ ಹಳೆಯ ನೆನಪುಗಳು , ಕಲಿತ ವಾಸ್ತವಾಂಶಗಳು , ಮತ್ತು ನಿಸ್ಸಂದಿಗ್ಧವಾದ ಸ್ಮೃತಿ (ಕೆಲಸಗಳನ್ನು ಹೇಗೆ ಕೈಗೊಳ್ಳಬೇಕು ಎಂಬುದರ ಕುರಿತಾದ ಶರೀರದ ಸ್ಮೃತಿ; ತಿನ್ನುವುದಕ್ಕೆ ಒಂದು ಕವಲು ಚಮಚವನ್ನು ಬಳಸುವುದು ಇದಕ್ಕೊಂದು ನಿದರ್ಶನ) ಇವು ಹೊಸ ವಾಸ್ತವಾಂಶಗಳು ಅಥವಾ ನೆನಪುಗಳಿಗಿಂತಲೂ ಒಂದು ಕಡಿಮೆಯಿರುವ ಮಟ್ಟಕ್ಕೆ ಪ್ರಭಾವಕ್ಕೊಳಗಾಗುತ್ತವೆ.
ಒಂದು ಕುಗ್ಗುತ್ತಿರುವ ಶಬ್ದ ಸಂಪತ್ತು ಮತ್ತು ಪದದ ಕುಗ್ಗಿದ ನಿರರ್ಗಳತೆ ಇವುಗಳು ಭಾಷೆ ಸಮಸ್ಯೆಗಳ ಮುಖ್ಯ ಲಕ್ಷಣಗಳಾಗಿರುತ್ತವೆ; ಇವು ಮೌಖಿಕ ಮತ್ತು ಬರಹ ರೂಪದ ಭಾಷೆಯ ಒಂದು ಸಾರ್ವತ್ರಿಕ ದಾರಿದ್ರ್ಯಕ್ಕೆ ಕಾರಣವಾಗುತ್ತವೆ. ಈ ಹಂತದಲ್ಲಿ, ಆಲ್‌ಝೈಮರ್ ಕಾಯಿಲೆಯಿರುವ ವ್ಯಕ್ತಿಯು ಮೂಲಭೂತ ಪರಿಕಲ್ಪನೆಗಳನ್ನು ಸಮರ್ಪಕವಾಗಿ ಸಂವಹಿಸುವುದಕ್ಕೆ ಸಾಮಾನ್ಯವಾಗಿ ಸಮರ್ಥನಾಗಿರುತ್ತಾನೆ.
ಬರಹಗಾರಿಕೆ, ಚಿತ್ರರಚನೆ ಅಥವಾ ಅಲಂಕರಣದಂಥ ನವಿರಾದ ಚಾಲನೆಯ ಕೆಲಸಗಳನ್ನು ನಿರ್ವಹಿಸುವ ಸಂದರ್ಭದಲ್ಲಿ, ಚಲನಾ ಹೊಂದಾಣಿಕೆಯ ಮತ್ತು ಯೋಜಿಸುವಿಕೆಯ ಕೆಲವೊಂದು ತೊಡಕುಗಳು ಕಂಡುಬರಬಹುದಾದರೂ, ಅವು ಸಾಮಾನ್ಯವಾಗಿ ಗಮನಕ್ಕೆ ಬರುವುದಿಲ್ಲ. ಕಾಯಿಲೆಯು ಮುಂದುವರಿದಂತೆ, ಯೊಂದಿಗಿನ ಜನರು ಸ್ವತಂತ್ರವಾಗಿ ಅನೇಕ ಕೆಲಸಗಳ ನಿರ್ವಹಣೆಯನ್ನು ಬಹುಪಾಲು ಮುಂದುವರಿಸಬಲ್ಲವರಾಗಿರುತ್ತಾರೆ; ಆದರೆ ಇಂದ್ರಿಯಗ್ರಾಹ್ಯವಾಗುವಂತಿರುವ ವಿಶೇಷ ಗಮನವನ್ನು ಅಪೇಕ್ಷಿಸುವ ಬಹುತೇಕ ಚಟುವಟಿಕೆಗಳಿಂದಾಗಿ, ಅವರಿಗೆ ನೆರವು ಅಥವಾ ಮೇಲ್ವಿಚಾರಣೆಯ ಅಗತ್ಯ ಕಂಡು ಬರಬಹುದು.
ದೈನಂದಿನ ಇರುವಿಕೆಯ ಅತ್ಯಂತ ಸಾಮಾನ್ಯ ಚಟುವಟಿಕೆಗಳನ್ನು ನಿರ್ವಹಿಸಲು ಬಾಧಿತರು ಅಸಮರ್ಥರಾಗಿರುತ್ತಾರಾದ್ದರಿಂದ, ಒಂದೇ ಸಮನೆ ಹೆಚ್ಚುತ್ತಿರುವ ಕೆಡುವಿಕೆಯು ಅಂತಿಮವಾಗಿ ಸ್ವಾತಂತ್ರ್ಯವನ್ನು ಪ್ರತಿಬಂಧಿಸುತ್ತದೆ. ಶಬ್ದ ಸಂಪತ್ತನ್ನು ನೆನಪಿಸಿಕೊಳ್ಳುವಲ್ಲಿನ ಒಂದು ಅಸಾಮರ್ಥ್ಯದ ಕಾರಣದಿಂದಾಗಿ ಮಾತಿನ ತೊಡಕುಗಳು ಸ್ಪಷ್ಟವಾಗಿ ಕಾಣತೊಡಗುತ್ತವೆ; ಇದು ಆಗಿಂದಾಗ್ಗೆ ಕಂಡು ಬರುವ ಸರಿಯಿಲ್ಲದ ಬದಲಿ ಪದಬಳಕೆಗಳಿಗೆ ಕಾರಣವಾಗುತ್ತದೆ. ಓದುವಿಕೆ ಮತ್ತು ಬರಹಗಾರಿಕೆಯ ಕುಶಲತೆಗಳೂ ಸಹ ಹಂತಹಂತವಾಗಿ ನಷ್ಟವಾಗತೊಡಗುತ್ತವೆ.
ಸಮಯ ಸರಿದಂತೆ ಸಂಕೀರ್ಣ ಚಾಲನೆಯ ಕ್ರಮಾನುಗತಿಗಳಲ್ಲಿನ ಹೊಂದಾಣಿಕೆಯು ಕಡಿಮೆಯಾಗತೊಡಗುತ್ತದೆ ಮತ್ತು ಯು ಮುಂದುವರಿತ್ತದೆ, ಇದರಿಂದಾ ಗಿ ಬೀಳುವ ಅಪಾಯವು ಹೆಚ್ಚಾಗುತ್ತದೆ. ಈ ಹಂತದ ಅವಧಿಯಲ್ಲಿ, ಸ್ಮೃತಿಯ ಸಮಸ್ಯೆಗಳು ತೀರಾ ಹದಗೆಡುತ್ತವೆ, ಮತ್ತು ಹತ್ತಿರದ ಸಂಬಂಧಿಕರನ್ನು ಗುರುತಿಸುವುದಕ್ಕೆ ವ್ಯಕ್ತಿಯು ವಿಫಲನಾಗಬಹುದು. ಹಿಂದೆ ಅಖಂಡವಾಗಿದ್ದ ದೀರ್ಘಾವಧಿ ಸ್ಮೃತಿಯು ದುರ್ಬಲಗೊಂಡ ಸ್ಥಿತಿಯನ್ನು ತಲುಪುತ್ತದೆ.
ನಡವಳಿಕೆಯ ಮತ್ತು ನರ-ಮನೋವೈದ್ಯಕೀಯ ಬದಲಾವಣೆಗಳು ಹೆಚ್ಚು ಚಾಲ್ತಿಯಲ್ಲಿರುವ ಸ್ಥಿತಿಯನ್ನು ತಲುಪುತ್ತವೆ. ಗೊತ್ತು ಗುರಿಯಿಲ್ಲದ ಸುತ್ತಾಟ, ಮುಂಗೋಪ ಮತ್ತು ಅಸ್ಥಿರ ಪ್ರಭಾವ ಇವು ಈ ಸಂದರ್ಭದಲ್ಲಿ ಕಂಡುಬರುವ ಸಾಮಾನ್ಯ ಕುರುಹುಗಳಾಗಿದ್ದು, ಅಳುವಿಕೆ, ಪೂರ್ವಾ ಲೋಚಿತವಲ್ಲದ ಆಕ್ರಮಣಶೀಲತೆಯ ಸ್ಫೋಟಗಳು, ಅಥವಾ ಪಾಲನೆ ಮಾಡುವಿಕೆಗೆ ಒಡ್ಡುವ ಪ್ರತಿರೋಧ ಮೊದಲಾದವಕ್ಕೆ ಅವು ಕಾರಣವಾಗುತ್ತವೆ. ಸಂಜೆಯಲ್ಲಿನ ಮದ್ಯಪಾನವೂ ಸಹ ಕಾಣಿಸಿಕೊಳ್ಳಬಹುದು.
ಭ್ರಾಂತಿಕಾರಕವಾದ ತಪ್ಪಾಗಿ ಗುರುತಿಸುವಿಕೆಗಳು ಮತ್ತು ಭ್ರಮೆಯ ಇತರ ರೋಗಚಿಹ್ನೆಗಳನ್ನು ಸರಿಸುಮಾರಾಗಿ 30%ನಷ್ಟು ರೋಗಿಗಳು ಬೆಳೆಸಿಕೊಳ್ಳುತ್ತಾರೆ. ಬಾಧಿತರು ತಮ್ಮ ಕಾಯಿಲೆಯ ಪ್ರಕ್ರಿಯೆಯ ಒಳನೋಟವನ್ನು ಮತ್ತು ಮಿತಿಗಳನ್ನೂ ಸಹ ಕಳೆದುಕೊಳ್ಳುತ್ತಾರೆ . ಮೂತ್ರವಿಸರ್ಜನೆಯನ್ನು ತಡೆದುಕೊಳ್ಳಲಾಗದಿರುವ ಸ್ಥಿತಿಯು ರೂಪುಗೊಳ್ಳಬಹುದು. ಈ ರೋಗಚಿಹ್ನೆಗಳು ರೋಗಿಯ ಸಂಬಂಧಿಕರು ಮತ್ತು ನಿಗಾವಣೆ ಮಾಡುವವರಲ್ಲಿ ಒತ್ತಡವನ್ನು ಸೃಷ್ಟಿಸುತ್ತವೆ; ವ್ಯಕ್ತಿಯನ್ನು ಮನೆಯ ಪಾಲನಾ ಪರಿಸರದಿಂದ ಇತರ ದೀರ್ಘಾವಧಿ ಪಾಲನಾ ಸೌಕರ್ಯಗಳಿಗೆ ವರ್ಗಾಯಿಸುವ ಮೂಲಕ ಇದನ್ನು ತಗ್ಗಿಸಬಹುದು.
ಯ ಈ ಕೊನೆಯ ಹಂತದ ಅವಧಿಯಲ್ಲಿ, ನಿಗಾವಣೆ ಮಾಡುವವರ ಮೇಲೆ ರೋಗಿಯು ಸಂಪೂರ್ಣವಾಗಿ ಅವಲಂಬಿತನಾಗಿರುತ್ತಾನೆ. ಭಾಷೆಯು ಸರಳ ಪದಗುಚ್ಛಗಳಿಗೆ ಅಥವಾ ಕೆಲವೊಮ್ಮೆ ಏಕಪದಗಳಿಗೆ ಇಳಿಸಲ್ಪಡುತ್ತದೆ; ಇದು ಅಂತಿಮವಾಗಿ ಮಾತಿನ ಸಂಪೂರ್ಣ ನಷ್ಟಕ್ಕೆ ಕಾರಣವಾಗುತ್ತದೆ. ಆಡುಮಾತಿನ ಭಾಷಾ ಸಾಮರ್ಥ್ಯಗಳ ನಷ್ಟದ ಹೊರತಾಗಿಯೂ, ರೋಗಿಗಳು ಭಾವನಾತ್ಮಕ ಸಂಜ್ಞೆಗಳನ್ನು ಅನೇಕವೇಳೆ ಅರ್ಥಮಾಡಿಕೊಳ್ಳಲು ಮತ್ತು ಹಿಂದಿರುಗಿಸಲು ಸಮರ್ಥರಾಗಿರುತ್ತಾರೆ. ಆಕ್ರಮಣಶೀಲತೆಯು ಇನ್ನೂ ಉಳಿದಿರಲು ಸಾಧ್ಯವಿದೆಯಾದರೂ, ಅತೀವವಾದ ಭಾವಶೂನ್ಯತೆ ಮತ್ತು ಬಳಲಿಕೆಗಳು ಅತಿಹೆಚ್ಚು ಸಾಮಾನ್ಯವಾಗಿ ತೋರುವ ಫಲಿತಾಂಶಗಳಾಗಿರುತ್ತವೆ.
ಅಂತಿಮವಾಗಿ ರೋಗಿಗಳು ನೆರವಿಲ್ಲದೆಯೇ ಅತ್ಯಂತ ಸರಳ ಕೆಲಸಗಳನ್ನೂ ನಿರ್ವಹಿಸದಂತಾಗುತ್ತಾರೆ. ರೋಗಿಗಳು ಹಾಸಿಗೆ ಹಿಡಿಯುವ ಹಂತಕ್ಕೆ ತಲುಪುವವರೆಗೆ ಸ್ನಾಯು ರಾಶಿ ಮತ್ತು ಚಲನಶೀಲತೆಯು ಹದಗೆಡುತ್ತವೆ, ಮತ್ತು ತಾವೇ ಸ್ವತಃ ಆಹಾರ ಸೇವಿಸುವ ಸಾಮರ್ಥ್ಯವನ್ನೂ ರೋಗಿಗಳು ಕಳೆದುಕೊಳ್ಳುತ್ತಾರೆ. ಒತ್ತಡದ ಹುಣ್ಣುಗಳು ಅಥವಾ ನ್ಯುಮೋನಿಯಾದ ಸೋಂಕಿನಂಥ ಒಂದು ಬಾಹ್ಯ ಅಂಶವು ವಿಶಿಷ್ಟವೆಂಬಂತೆ ಸಾವಿನ ಕಾರಣವಾಗಿರುವುದರೊಂದಿಗೆ ಯು ಒಂದು ಮಾರಕ ಕಾಯಿಲೆಯೆನಿಸಿದೆಯೇ ವಿನಃ, ಸ್ವತಃ ಕಾಯಿಲೆಯೇ ಮಾರಕವಲ್ಲ.
ಕಾಯಿಲೆಯ ಕಾರಣವನ್ನು ವಿವರಿಸಲು ಪ್ರಯತ್ನಿಸುತ್ತಿರುವ, ಹಲವಾರು ಸ್ಪರ್ಧಾತ್ಮಕ ಊಹಾಸಿದ್ಧಾಂತಗಳು ಅಸ್ತಿತ್ವದಲ್ಲಿವೆ. ಪ್ರಸಕ್ತವಾಗಿ ಲಭ್ಯವಿರುವ ಬಹುಪಾಲು ಔಷಧ ಚಿಕಿತ್ಸೆಗಳು ಆಧರಿಸಿರುವ ‌ಕೋಲಿನರ್ಜಿಕ್‌ ಊಹಾಸಿದ್ಧಾಂತ ವು ಅವುಗಳ ಪೈಕಿ ಅತ್ಯಂತ ಹಳೆಯ ಊಹಾಸಿದ್ಧಾಂತ ಎನಿಸಿಕೊಂಡಿದ್ದು, ಅಸಿಟೈಲ್‌ಕೋಲೀನ್‌ ಎಂಬ ನರಸಂವಾಹಕದ ಸಂಶ್ಲೇಷಣೆಯು ತಗ್ಗಿಸಲ್ಪಟ್ಟ ಕಾರಣದಿಂದಾಗಿ ಯು ಉಂಟಾಗುತ್ತದೆ ಎಂದು ಅದು ಪ್ರತಿಪಾದಿಸುತ್ತದೆ.
ಅಸಿಟೈಲ್‌ಕೋಲೀನ್‌ ಕೊರತೆಯನ್ನು ಉಪಚರಿಸಲೆಂದು ಉದ್ದೇಶಿಸಲ್ಪಟ್ಟಿರುವ ಔಷಧಗಳು ಅತ್ಯಂತ ಪರಿಣಾಮಕಾರಿಯಾಗಿ ಕಂಡುಬಂದಿಲ್ಲವಾದ್ದರಿಂದ, ಕೋಲಿನರ್ಜಿಕ್‌‌ ಊಹಾಸಿದ್ಧಾಂತಕ್ಕೆ ವ್ಯಾಪಕ ಬೆಂಬಲ ಸಿಕ್ಕಿಲ್ಲ. ಇತರ ಕೋಲಿನರ್ಜಿಕ್‌‌ ಪರಿಣಾಮಗಳೂ ಸಹ ಪ್ರತಿಪಾದಿಸಲ್ಪಟ್ಟಿವೆ; ಸಾಮಾನ್ಯೀಕರಿಸಿದ ನರದ-ಉರಿಯೂತಕ್ಕೆ ಕಾರಣವಾಗುವ, ಅಮಿಲಾಯ್ಡ್‌‌ನ ದೊಡ್ಡ-ಪ್ರಮಾಣದ ಒಗ್ಗೂಡಿಸುವಿಕೆಯ ಪ್ರವರ್ತನವು ಇದಕ್ಕೊಂದು ಉದಾಹರಣೆಯಾಗಿದೆ.
೧೯೯೧ರಲ್ಲಿ, ಅಮಿಲಾಯ್ಡ್‌‌ ಊಹಾಸಿದ್ಧಾಂತ ವು ಸಮರ್ಥನೆಯನ್ನು ನೀಡುತ್ತಾ, ಅಮಿಲಾಯ್ಡ್‌‌ ಬೀಟಾ ಸಂಚಯನಗಳು ಕಾಯಿಲೆಯ ಮೂಲಭೂತ ಕಾರಣವಾಗಿವೆ ಎಂದು ಪ್ರತಿಪಾದಿಸಿತು.
ಈ ಆಧಾರ-ನಿಯಮದ ಕುರಿತಾದ ಬೆಂಬಲವು ವರ್ಣತಂತು 21ರ ಮೇಲಿನ ಅಮಿಲಾಯ್ಡ್‌‌ ಬೀಟಾ ಪೂರ್ವವರ್ತಿ ಪ್ರೋಟೀನಿಗೆ ಸಂಬಂಧಿಸಿರುವ ಜೀನ್‌ನ ತಾಣದಿಂದ ಬರುತ್ತದೆ; ಅಷ್ಟೇ ಅಲ್ಲ, ಒಂದು ಹೆಚ್ಚುವರಿ ಜೀನ್‌ ನಕಲನ್ನು ಹೊಂದಿರುವ, ಟ್ರೈಸೋಮಿ 21ರೊಂದಿಗಿನ ಜನರು 40 ವರ್ಷಗಳಷ್ಟು ವಯಸ್ಸನ್ನು ತಲುಪುವ ವೇಳೆಗೆ ಯನ್ನು ಹೆಚ್ಚೂಕಮ್ಮಿ ಸಾರ್ವತ್ರಿಕವಾಗಿ ಪ್ರದರ್ಶಿಸುತ್ತಾರೆ ಎಂಬ ವಾಸ್ತವಾಂಶವೂ ಇದರ ಜೊತೆಗೂಡಿ ಬರುತ್ತದೆ.
ಗೆ ಸಂಬಂಧಿಸಿದಂತೆ ಪ್ರಮುಖವಾದ ಆನುವಂಶಿಕ ಅಪಾಯದ ಅಂಶವೆನಿಸಿಕೊಂಡಿರುವ ಅಪೋ 4 ಕೂಡಾ, ರೋಗಚಿಹ್ನೆಗಳು ಹುಟ್ಟಿಕೊಳ್ಳುವುದಕ್ಕೆ ಮುಂಚಿತವಾಗಿ ಮಿದುಳಿನಲ್ಲಿನ ಅಧಿಕ ಅಮಿಲಾಯ್ಡ್‌‌ ಸಂಚಯನಕ್ಕೆ ಕಾರಣವಾಗುತ್ತದೆ. ಈ ರೀತಿಯಲ್ಲಿ, ಸಂಚಯನವು ಪ್ರಾಯೋಗಿಕ ಗೆ ಪೂರ್ವವರ್ತಿಯಾಗಿರುತ್ತದೆ.
ಮಾನವ ಜೀನ್‌ನ ಒಂದು ರೂಪಾಂತರಿತ ಸ್ವರೂಪವನ್ನು ಅಭಿವ್ಯಕ್ತಿಸುವ ಜೀವಾಂತರ ಇಲಿಗಳು, ನಾರಿನಂಥ ಅಮಿಲಾಯ್ಡ್‌‌ ದದ್ದುಗಳನ್ನು ಹಾಗೂ ದೈಶಿಕ ಅರಿವಿನ ಕೊರತೆಗಳೊಂದಿಗಿನ ಆಲ್‌ಝೈಮರ್‌ನ-ರೀತಿಯ ಮಿದುಳು ರೋಗಲಕ್ಷಣವನ್ನು ಉಂಟುಮಾಡುತ್ತವೆ ಎಂಬ ಆವಿಷ್ಕಾರದಿಂದ ಮತ್ತಷ್ಟು ಪುರಾವೆಯು ದೊರೆಯುತ್ತದೆ.
ಆರಂಭಿಕ ಮಾನವ ಪರೀಕ್ಷಾ ಪ್ರಯೋಗಗಳಲ್ಲಿ, ಪ್ರಾಯೋಗಿಕ ಲಸಿಕೆಯೊಂದು ಅಮಿಲಾಯ್ಡ್‌‌ ದದ್ದುಗಳನ್ನು ನಿವಾರಿಸುವಂತೆ ಕಂಡುಬಂದಿತ್ತು, ಆದರೆ ಬುದ್ಧಿಮಾಂದ್ಯತೆಯ ಮೇಲೆ ಅದು ಯಾವುದೇ ಗಮನಾರ್ಹ ಪರಿಣಾಮವನ್ನು ಹೊಂದಿರಲಿಲ್ಲ.
ದದ್ದು-ಆಗಿರದ ಆಲಿಗೋಮರ್‌‌ಗಳನ್ನು ಯ ಪ್ರಾಥಮಿಕ ರೋಗಕಾರಕ ಸ್ವರೂಪವಾಗಿ ಸಂಶೋಧಕರು ಶಂಕಿಸುವ ಸ್ಥಿತಿಯು ನಿರ್ಮಾಣವಾಗಿತ್ತು. ಅಮಿಲಾಯ್ಡ್‌‌-ಜನ್ಯ ಪ್ರಸಾರಸಾಧ್ಯ ಲಿಗಂಡ್‌ಗಳು ಎಂಬುದಾಗಿಯೂ ಉಲ್ಲೇಖಿಸಲ್ಪಡುವ ಈ ನಂಜಿನ ಆಲಿಗೋಮರ್‌‌ಗಳು, ನರಕೋಶಗಳ ಮೇಲಿನ ಒಂದು ಮೇಲ್ಮೈ ಗ್ರಾಹಿಗೆ ಅಂಟಿಕೊಳ್ಳುತ್ತವೆ ಮತ್ತು ನರಕೋಶ ಸಂಗಮದ ರಚನೆಯನ್ನು ಬದಲಾಯಿಸುತ್ತವೆ; ಇದರಿಂದಾಗಿ ನರಕೋಶದ ಸಂವಹನೆಗೆ ಅಡ್ಡಿಯಾದಂತಾಗುತ್ತದೆ.
ಪ್ರಿಯಾನ್‌‌ ಪ್ರೋಟೀನು ಆಲಿಗೋಮರ್‌‌ಗಳಿಗೆ ಸಂಬಂಧಿಸಿದ ಒಂದು ಗ್ರಾಹಿಯಾಗಿರುವ ಸಾಧ್ಯತೆಯಿದ್ದು, ಇದೇ ಪ್ರೋಟೀನನ್ನು ಹುಚ್ಚು ಹಸುವಿನ ಕಾಯಿಲೆಯೊಂದಿಗೆ ಮತ್ತು ಸಂಬಂಧಿಸಿದ ಮಾನವ ಸ್ಥಿತಿಗತಿಯಾದ ಕ್ರಿಯೂಟ್ಸ್‌ಫೆಲ್ಟ್‌-ಜಾಕೋಬ್‌‌ ಕಾಯಿಲೆಯೊಂದಿಗೆ ಸಂಬಂಧ ಕಲ್ಪಿಸಲಾಗಿದೆ; ತನ್ಮೂಲಕ, ಆಲ್‌ಝೈಮರ್‌‌ನ ಕಾಯಿಲೆಯ ಆಧಾರವಾಗಿರುವ ಕಾರ್ಯವಿಧಾನದೊಂದಿಗೆ ಈ ನರದ-ಅವನತಿಯ ಅಸ್ವಸ್ಥತೆಗಳ ಆಧಾರವಾಗಿರುವ ಕಾರ್ಯವಿಧಾನದ ಸಂಬಂಧ ಕಲ್ಪಿಸುವ ಸಂಭಾವ್ಯತೆಯು ಎದ್ದು ಕಾಣುತ್ತದೆ.
೨೦೦೯ರಲ್ಲಿ, ಈ ಸಿದ್ಧಾಂತವನ್ನು ಪರಿಷ್ಕರಿಸಲಾಯಿತು ಮತ್ತು ಬೀಟಾ-ಅಮಿಲಾಯ್ಡ್‌‌ ಪ್ರೋಟೀನಿನ ಒಂದು ಹತ್ತಿರದ ಸಂಬಂಧಿಕನು ಕಾಯಿಲೆಯಲ್ಲಿನ ಒಂದು ಪ್ರಮುಖ ತಪ್ಪಿತಸ್ಥನಾಗಿದೆಯೇ ಹೊರತು, ಸ್ವತಃ ಬೀಟಾ-ಅಮಿಲಾಯ್ಡ್‌‌ ಅವಶ್ಯವಾಗಿ ಅಲ್ಲ ಎಂಬುದನ್ನು ಸೂಚಿಸಲಾಯಿತು. ಈ ಸಿದ್ಧಾಂತವು ಪ್ರತಿಪಾದಿಸುವ ಪ್ರಕಾರ, ಆರಂಭಿಕ ಜೀವನದ ವೇಗದ-ಬೆಳವಣಿಗೆಯ ಹಂತದಲ್ಲಿ, ಮಿದುಳಿನಲ್ಲಿನ ನರಕೋಶದ ಸಂಪರ್ಕಗಳನ್ನು ಕತ್ತರಿಸುವ ಅಮಿಲಾಯ್ಡ್‌‌-ಸಂಬಂಧಿತ ಕಾರ್ಯವಿಧಾನವು, ನಂತರದ ಜೀವನದಲ್ಲಿನ ವಯಸ್ಸಾಗುವಿಕೆಗೆ-ಸಂಬಂಧಿಸಿದ ಪ್ರಕ್ರಿಯೆಗಳಿಂದ ಪ್ರಚೋದಿಸಲ್ಪಟ್ಟಿರಬಹುದು ಮತ್ತು ಇದರಿಂದ ಆಲ್‌ಝೈಮರ್‌‌ನ ಕಾಯಿಲೆಯ ನರಕೋಶದ ದುರ್ಬಲವಾಗುವಿಕೆಯು ಉಂಟಾಗುತ್ತದೆ.
ಪೆಪ್ಟೈಡ್‌ನ -ತುದಿಗೆ ಸೇರಿದ ಯ ಒಂದು ತುಣುಕು ಆಗಿರುವ -ಯು ಬೀಟಾ-ಅಮಿಲಾಯ್ಡ್‌‌ಗೆ ಪಕ್ಕದಲ್ಲಿದ್ದು, ಅದೇ ಕಿಣ್ವಗಳ ಪೈಕಿ ಒಂದರಿಂದ ಯಿಂದ ಅದು ಸೀಳಲ್ಪಟ್ಟಿರುತ್ತದೆ. ಸಾವಿನ ಗ್ರಾಹಿ 6 ಎಂಬುದಾಗಿ ಕರೆಯಲ್ಪಡುವ ನರಕೋಶದ ಗ್ರಾಹಿಯೊಂದಕ್ಕೆ ಅಂಟಿಕೊಳ್ಳುವ ಮೂಲಕ -ಯು ಸ್ವಯಂ-ನಾಶನದ ಹಾದಿಯನ್ನು ಪ್ರಚೋದಿಸುತ್ತದೆ.
ಆಲ್‌ಝೈಮರ್‌‌ನಿಂದ ಬಹುಪಾಲು ಪೀಡಿತವಾಗಿರುವ ಮಾನವರ ಮಿದುಳು ಪ್ರದೇಶಗಳಲ್ಲಿ 6ಯು ಅತೀವವಾಗಿ ಅಭಿವ್ಯಕ್ತಿಸಲ್ಪಡುತ್ತದೆಯಾದ್ದರಿಂದ, ವಯಸ್ಸಾಗುತ್ತಿರುವ ಮಿದುಳಿನಲ್ಲಿ -/6 ಪ್ರತಿಕ್ರಿಯಾ ಸರಣಿಯು ಅಪಹರಿಸಲ್ಪಡುವ ಸಾಧ್ಯತೆಯಿದ್ದು, ಅದರಿಂದ ಹಾನಿಯುಂಟಾಗುತ್ತದೆ. ಈ ಮಾದರಿಯಲ್ಲಿ, ವರ್ಣತಂತು ಜೋಡಿಗಳ ಸಂಯೋಗದ ಕಾರ್ಯಚಟುವಟಿಕೆಯನ್ನು ತಗ್ಗಿಸುವ ಮೂಲಕ, ಬೀಟಾ-ಅಮಿಲಾಯ್ಡ್‌‌ ಒಂದು ಪೂರಕ ಪಾತ್ರವನ್ನು ವಹಿಸುತ್ತದೆ.
ಅಮಿಲಾಯ್ಡ್‌‌ ದದ್ದುಗಳಿಗೂ ನರಕೋಶ ನಷ್ಟಕ್ಕೂ ಪರಸ್ಪರ ಸಂಬಂಧವಿಲ್ಲ ಎಂಬುದಾಗಿ 2004ರ ಅಧ್ಯಯನವೊಂದು ಕಂಡುಕೊಂಡಿತು.
ಕಾಯಿಲೆಯ ಸರಣಿ ಕ್ರಮವನ್ನು ಟೌ ಪ್ರೋಟೀನಿನ ವೈಪರೀತ್ಯಗಳು ಉಪಕ್ರಮಿಸುತ್ತವೆ ಎಂಬ ಪರಿಕಲ್ಪನೆಯನ್ನು ಒಳಗೊಂಡಿರುವ ಟೌ ಊಹಾಸಿದ್ಧಾಂತ ವನ್ನು ಈ ವೀಕ್ಷಣೆಯು ಬೆಂಬಲಿಸುತ್ತದೆ. ಈ ಮಾದರಿಯಲ್ಲಿ, ಅಧಿಕ-ಫಾಸ್ಫಾರಿಲೀಕರಣಕ್ಕೆ ಒಳಪಡಿಸಿದ ಟೌ, ಟೌನ ಇತರ ತಂತುಗಳೊಂದಿಗೆ ಜೋಡಿಯಾಗಲು ಆರಂಭಿಸುತ್ತದೆ. ಅಂತಿಮವಾಗಿ, ಅವು ನರಕೋಶದ ಕಾಯಗಳ ಒಳಗಡೆ ನರದ-ಸೂಕ್ಷ್ಮತಂತುವಿನಂಥ ಗೋಜಲುಗಳನ್ನು ರೂಪಿಸುತ್ತವೆ. ಇದು ಸಂಭವಿಸಿದಾಗ, ಸೂಕ್ಷ್ಮನಾಲಿಕೆಗಳು ವಿಘಟಿಸಲ್ಪಟ್ಟು ನರಕೋಶದ ಸಾಗಣೆ ವ್ಯವಸ್ಥೆಯನ್ನು ಕುಸಿದು ಬೀಳಿಸುತ್ತವೆ.
ಇದು ನರಕೋಶಗಳ ನಡುವಿನ ಜೀವರಾಸಾಯನಿಕ ಸಂವಹನೆಯಲ್ಲಿನ ಅಸಮರ್ಪಕ ಕೆಲಸಗಳಿಗೆ ಮೊದಲು ಕಾರಣವಾಗಬಹುದು ಮತ್ತು ನಂತರದಲ್ಲಿ ಜೀವಕೋಶಗಳ ಸಾವಿಗೆ ಕಾರಣವಾಗಬಹುದು.
ಅಪೋ ಜೀನ್‌ನ ವಶವಾಗುವ ಆವೃತ್ತಿಗಳನ್ನು ಒಯ್ಯುತ್ತಿರುವ ಜನರಲ್ಲಿ, ಹರ್ಪಿಸ್‌ ಸಿಂಪ್ಲೆಕ್ಸ್ ವೈರಾಣುವಿನ 1ನೇ ಬಗೆಯು ಒಂದು ಕಾರಕ ಪಾತ್ರವನ್ನು ವಹಿಸುತ್ತದೆ ಎಂದೂ ಸಹ ಪ್ರತಿಪಾದಿಸಲಾಗಿದೆ.
ಮಿದುಳಿನಲ್ಲಿನ ವಯೋಮಾನ-ಸಂಬಂಧಿತ ನರಪೊರೆಯ ಕುಸಿತದಿಂದ ಕಾಯಿಲೆಯು ಉಂಟಾಗಬಹುದು ಎಂಬುದಾಗಿ ಮತ್ತೊಂದು ಊಹಾಸಿದ್ಧಾಂತವು ಸಮರ್ಥಿಸುತ್ತದೆ. ನರಪೊರೆಯ ನಿರ್ಮೂಲನವು ನರತಂತುವಿನ ಸಾಗಣೆ ಭೇದನಗಳಿಗೆ ಕಾರಣವಾಗುತ್ತದೆ ಮತ್ತು ನಿಸ್ಸಾರವಾಗಿ ಮಾರ್ಪಡುವ ನರಕೋಶಗಳ ನಷ್ಟಕ್ಕೆ ಇದು ಕಾರಣವಾಗುತ್ತದೆ. ನರಪೊರೆಯ ಕುಸಿತದ ಸಂದರ್ಭದಲ್ಲಿ ಬಿಡುಗಡೆಯಾದ ಕಬ್ಬಿಣವು ಮತ್ತಷ್ಟು ಹಾನಿಯನ್ನುಂಟುಮಾಡುತ್ತದೆ ಎಂದು ಊಹಿಸಲಾಗಿದೆ.
ಅಮಿಲಾಯ್ಡ್‌‌-ಬೀಟಾ ಮತ್ತು ಟೌನಂಥ ಪ್ರೋಟೀನಿನ ಸಂಚಯನಗಳ ಬೆಳವಣಿಗೆಯಲ್ಲಿ ಸಂತುಲನದ ನರಪೊರೆಯ ದುರಸ್ತಿ ಪ್ರಕ್ರಿಯೆಗಳು ಕೊಡುಗೆನೀಡುತ್ತವೆ. ರೋಗಲಕ್ಷಣದ ರೂಪುಗೊಳ್ಳುವಿಕೆಯಲ್ಲಿ ಉತ್ಕರ್ಷಣಶೀಲ ಒತ್ತಡ ಒಂದು ಗಮನಾರ್ಹ ಕಾರಣವೆನಿಸಿಕೊಂಡಿದೆ.
ಸಮಸ್ಯೆಗೆ ಈಡಾಗಿರುವ ವ್ಯಕ್ತಿಗಳಲ್ಲಿ 70%ನಷ್ಟು ಲೋಕಸ್‌ ಕೋಯಿರುಲಿಯಸ್‌ ಜೀವಕೋಶಗಳು ನಷ್ಟವಾಗಿರುವುದು ಕಂಡು ಬರುತ್ತದೆ; ಈ ಜೀವಕೋಶಗಳು ನೋರ್ಪಿನೆಫ್ರಿನ್‌‌‌ನ್ನು ಒದಗಿಸುತ್ತವೆ. ಹೊಸ-ಹೊರಪದರ ಮತ್ತು ಹಿಪೋಕ್ಯಾಂಪಸ್‌ನಲ್ಲಿರುವ ನರಕೋಶಗಳು, ಗ್ಲಯದ ಜೀವಕೋಶಗಳು, ಮತ್ತು ರಕ್ತ ನಾಳಗಳ ಸುತ್ತಮುತ್ತಲಿರುವ ಕಿರು ಪರಿಸರದಲ್ಲಿ ಒಂದು ಅಂತರ್ವರ್ಧಕ ಉರಿಯೂತ ನಿರೋಧಕ ಕಾರಕವಾಗಿ, ಸದರಿ ನೋರ್ಪಿನೆಫ್ರಿನ್ "ಉಬ್ಬಿಕೊಂಡಿರುವ ರಚನೆಗಳಿಂದ" ಸ್ಥಳೀಯವಾಗಿ ಪ್ರಸರಿಸುತ್ತದೆ‌. -ಪ್ರಚೋದಿತ ಸೈಟೋಕೈನ್‌ಗಳ ಉತ್ಪಾದನೆ ಮತ್ತು ಅವು ಕೈಗೊಳ್ಳುವ ಯ ಭಕ್ಷಕೋಶೀಯ ಭಕ್ಷಣವನ್ನು ದಮನಮಾಡಲು, ಇಲಿಯ ಕಿರುಗ್ಲಯಾ ಕೋಶಗಳನ್ನು ನೋರ್ಪಿನೆಫ್ರಿನ್‌ ಪ್ರಚೋದಿಸುತ್ತದೆ ಎಂಬುದು ತೋರಿಸಲ್ಪಟ್ಟಿದೆ. ಸಮಸ್ಯೆಯಿರುವವರ ಮಿದುಳುಗಳಲ್ಲಿ ಸಂಚಯನದ ಪ್ರಮಾಣವು ಹೆಚ್ಚಾಗುವುದಕ್ಕೆ ಲೋಕಸ್‌ ಸೆರ್ಯುಲಿಯಸ್‌ನ ಅವನತಿಯು ಹೊಣೆಗಾರನಾಗಿರಬಹುದು ಎಂಬುದನ್ನು ಇದು ಸೂಚಿಸುತ್ತದೆ.
ಕಿರು-ಮಾನಸಿಕ ಸ್ಥಿತಿ ಪರೀಕ್ಷೆಯಂಥ ನರ-ಮನೋವೈಜ್ಞಾನಿಕ ಪರೀಕ್ಷೆಗಳು, ರೋಗನಿರ್ಣಯಕ್ಕೆ ಸಂಬಂಧಿಸಿದಂತೆ ಅಗತ್ಯವಾಗಿರುವ ಜ್ಞಾನಗ್ರಹಣದ ದುರ್ಬಲಗೊಳಿಸುವಿಕೆಗಳ ಮೌಲ್ಯವನ್ನು ನಿರ್ಣಯಿಸಲು ವ್ಯಾಪಕವಾಗಿ ಬಳಸಲ್ಪಡುತ್ತವೆ. ಫಲಿತಾಂಶಗಳ ಉನ್ನತವಾದ ವಿಶ್ವಾಸಾರ್ಹತೆಗೆ ಸಂಬಂಧಿಸಿದಂತೆ ಹೆಚ್ಚು ವ್ಯಾಪಕ ಶ್ರೇಣಿಯ ಪರೀಕ್ಷೆಗಳು ಅವಶ್ಯಕವಾಗಿರುತ್ತವೆ; ಅದರಲ್ಲೂ ನಿರ್ದಿಷ್ಟವಾಗಿ, ಕಾಯಿಲೆಯ ಅತ್ಯಂತ ಮುಂಚಿನ ಹಂತಗಳಲ್ಲಿ ಇದರ ಅಗತ್ಯ ಹೆಚ್ಚು.
ಆರಂಭಿಕ ಹಂತದ ಯಲ್ಲಿನ ನರವೈಜ್ಞಾನಿಕ ಪರೀಕ್ಷೆಯು ಸ್ಪಷ್ಟವಾದ ಜ್ಞಾನಗ್ರಹಣದ ದುರ್ಬಲಗೊಳಿಸುವಿಕೆಗೆ ಸಂಬಂಧಿಸಿರುವುದನ್ನು ಹೊರತುಪಡಿಸಿ, ಸಾಮಾನ್ಯ ಫಲಿತಾಂಶಗಳನ್ನು ವಾಡಿಕೆಯಂತೆ ಒದಗಿಸುತ್ತವೆ; ಬುದ್ಧಿಮಾಂದ್ಯತೆಯ ಇತರ ಕಾರಣಗಳೂ ಸೇರಿದಂತೆ, ಇತರ ಕಾಯಿಲೆ ಗಳ ಪ್ರಕ್ರಿಯೆಗಳಿಂದ ಉಂಟಾಗುವ ಫಲಿತಾಂಶಗಳಿಂದ ಈ ಫಲಿತಾಂಶಗಳು ಪ್ರತ್ಯೇಕವಾಗಿ ನಿಲ್ಲದಿರಬಹುದು. ಮುಂದುವರಿದ ನರವೈಜ್ಞಾನಿಕ ಪರೀಕ್ಷೆಗಳು, ಮತ್ತು ಇತರ ಕಾಯಿಲೆಗಳ ಸಾಂದರ್ಭಿಕ ರೋಗನಿರ್ಣಯದಲ್ಲಿ ನಿರ್ಣಾಯಕ ಪಾತ್ರವನ್ನು ವಹಿಸುತ್ತವೆ. ಕಾಯಿಲೆಯ ನಿರ್ಧಾರಣೆಯಲ್ಲಿ, ಕುಟುಂಬ ಸದಸ್ಯರೊಂದಿಗೆ ನಡೆಸಲಾದ ಸಂದರ್ಶನಗಳನ್ನೂ ಬಳಸಿಕೊಳ್ಳಲಾಗುತ್ತದೆ. ದೈನಂದಿನ ಜೀವನದ ಸಾಮರ್ಥ್ಯಗಳ ಕುರಿತಾದ ಪ್ರಮುಖ ಮಾಹಿತಿಯಷ್ಟೇ ಅಲ್ಲದೇ, ವ್ಯಕ್ತಿಯ ಮಾನಸಿಕ ಕಾರ್ಯಚಟುವಟಿಕೆಯಲ್ಲಿ ಕಾಲಾನಂತರದಲ್ಲಿ ಕಂಡುಬರುವ ಇಳಿಕೆಯ ಕುರಿತಾಗಿಯೂ ನಿಗಾವಣೆ ಮಾಡುವವರು ಮಾಹಿತಿಯನ್ನು ಪೂರೈಸಬಹುದು.
ಸಮಸ್ಯೆಯನ್ನು ಹೊಂದಿರುವ ವ್ಯಕ್ತಿಯೋರ್ವನಿಗೆ ತನ್ನದೇ ಆದ ಕೊರತೆಗಳ ಕುರಿತಾಗಿ ಸಾಮಾನ್ಯವಾಗಿ ಅರಿವಿರುವುದಿಲ್ಲವಾದ್ದರಿಂದ, ಅವನ ನಿಗಾವಣೆ ಮಾಡುವವನ ದೃಷ್ಟಿಕೋನವೊಂದು ನಿರ್ದಿಷ್ಟವಾಗಿ ಪ್ರಮುಖವಾಗಿರುತ್ತದೆ.
ಅನೇಕ ವೇಳೆ, ಬುದ್ಧಿಮಾಂದ್ಯತೆಯ ಆರಂಭಿಕ ರೋಗಚಿಹ್ನೆಗಳನ್ನು ಪತ್ತೆಹಚ್ಚುವಲ್ಲಿ ಕುಟುಂಬಗಳಿಗೂ ಸಹ ಒಂದಷ್ಟು ತೊಡಕುಗಳು ಎದುರಾಗಬಹುದು ಮತ್ತು ಈ ಕಾರಣದಿಂದಾಗಿ ವೈದ್ಯನೊಬ್ಬನಿಗೆ ನಿಖರವಾದ ಮಾಹಿತಿಯನ್ನು ಶ್ರುತಪಡಿಸಲು ಕುಟುಂಬದ ಸದಸ್ಯರಿಗೆ ಸಾಧ್ಯವಾಗ ದಿರಬಹುದು.
ಸಂಬಂಧಿಸಿರುವ ಮಿರುಳು ಮತ್ತು ಮಿದುಳುಬಳ್ಳಿಯ ಸ್ರಾವದ ವಿಶ್ಲೇಷಣೆಯು, ಕಾಯಿಲೆಗೆ ಸಂಬಂಧಿಸಿದಂತಿರುವ ಇತ್ತೀಚಿನ ಮತ್ತೊಂದು ಬಾಹ್ಯಗೋಚರ ಗುರುತುಕಾರಕವಾಗಿದೆ; ಎರಡೂ ಒಟ್ಟಾಗಿ ಸೇರಿಕೊಂಡು ಟೌ ಪ್ರೋಟೀನು ಮತ್ತು ಫಾಸ್ಫಾರಿಲೀಕರಿಸಲ್ಪಟ್ಟ ಟೌ181 ಪ್ರೋಟೀನು ಸಾಂದ್ರತೆಗಳು ರೂಪುಗೊಳ್ಳುತ್ತವೆ. ಬೆನ್ನುಮೂಳೆಯ ತಿರುಪಿನ ಬಿರಡೆಯೊಂದನ್ನು ಬಳಸಿಕೊಂಡು ಈ ಪ್ರೋಟೀನುಗಳಿಗಾಗಿ ಕೈಗೊಳ್ಳುವ ಶೋಧವು, ಆಲ್‌ಝೈಮರ್ ಕಾಯಿಲೆಯ ಆಕ್ರಮಣವನ್ನು 94% ಮತ್ತು 100%ನಷ್ಟು ಪ್ರಮಾಣದ ನಡುವಿನ ಒಂದು ಸೂಕ್ಷ್ಮತೆಯೊಂದಿಗೆ ಮುನ್ನುಡಿಯಬಲ್ಲದು. ಅಸ್ತಿತ್ವದಲ್ಲಿರುವ ನರದ ಚಿತ್ರಣದ ಕೌಶಲಗಳ ಜೊತೆಯಾಗಿ ಇದನ್ನು ಬಳಸಿದಾಗ, ಈಗಾಗಲೇ ಕಾಯಿಲೆಯನ್ನು ಬೆಳೆಸಿಕೊಳ್ಳುತ್ತಿರುವ ರೋಗಿಗಳಲ್ಲಿ ಗಮನಾರ್ಹವಾದ ಸ್ಮೃತಿ ನಷ್ಟವಿರುವುದನ್ನು ಗುರುತಿಸಲು ವೈದ್ಯರಿಗೆ ಸಾಧ್ಯವಾಗುತ್ತದೆ.
ವಿನೂತನವಾದ ನರದ ಚಿತ್ರಣದ ತಂತ್ರಜ್ಞಾನಕ್ಕಿಂತ ಭಿನ್ನವಾಗಿ, ಬೆನ್ನುಮೂಳೆಯ ಸ್ರಾವ ಪರೀಕ್ಷೆಗಳು ವಾಣಿಜ್ಯ ಸ್ವರೂಪದಲ್ಲಿ ಲಭ್ಯವಿವೆ.
೨೦೧೦ರಲ್ಲಿ ನಡೆಸಲಾದ ಅಧ್ಯಯನವೊಂದರಲ್ಲಿ, ಯಾವುದೇ ರೋಗಚಿಹ್ನೆಗಳನ್ನು ಹೊಂದಿರದ ಜನರ ಪೈಕಿ ಮೂರನೇ-ಒಂದು ಭಾಗದಷ್ಟು ಜನರಲ್ಲಿ ಆಲ್‌ಝೈಮರ್‌‌ ಕಾಯಿಲೆಯನ್ನು ಪತ್ತೆಮಾಡಲಾಯಿತು; ರೋಗಚಿಹ್ನೆಗಳು ಸಂಭವಿಸುವುದಕ್ಕೆ ಸಾಕಷ್ಟು ಮುಂಚೆಯೇ ಕಾಯಿಲೆಯ ಮುನ್ನಡೆ ಯು ಸಂಭವಿಸುತ್ತದೆ ಎಂಬುದು ಇದರರ್ಥ.
ಪೂರಕವಾದ ಪರೀಕ್ಷೆಯು ಕಾಯಿಲೆಯ ಕೆಲವೊಂದು ಲಕ್ಷಣಗಳ ಕುರಿತಾಗಿ ಹೆಚ್ಚುವರಿ ಮಾಹಿತಿಯನ್ನು ಒದಗಿಸುತ್ತದೆ ಅಥವಾ ಇತರ ರೋಗನಿರ್ಣಯಗಳನ್ನು ತಳ್ಳಿಹಾಕಲು ಅದನ್ನು ಬಳಸಲಾಗುತ್ತದೆ. ಯ ಸಮಸ್ಯೆಗಿಂತ ಹೆಚ್ಚಾಗಿ ಬುದ್ಧಿಮಾಂದ್ಯತೆಗೆ ಸಂಬಂಧಿಸಿದ ಇತರ ಕಾರಣಗಳನ್ನು ರಕ್ತ ಪರೀಕ್ಷೆಗಳು ಗುರುತಿಸಬಲ್ಲವಾಗಿರುತ್ತವೆ; ಅಪರೂಪದ ಪ್ರಕರಣಗಳಲ್ಲಿ, ಈ ಕಾರಣಗಳನ್ನು ಪೂರ್ವಸ್ಥಿತಿಗೆ ತರಲು ಸಾಧ್ಯವಿರುತ್ತದೆ.
ಥೈರಾಯ್ಡ್‌ ಕಾರ್ಯಚಟುವಟಿಕೆಯ ಪರೀಕ್ಷೆಗಳನ್ನು ನಿರ್ವಹಿಸುವುದು, 12ವಿನ ನಿರ್ಧಾರಣೆಗಳನ್ನು ಕೈಗೊಳ್ಳುವುದು, ಸಿಫಿಲಿಸ್‌‌ನ್ನು ತಳ್ಳಿಹಾಕುವುದು, ಚಯಾಪಚಯಿ ಸಮಸ್ಯೆಗಳನ್ನು (ಮೂತ್ರಪಿಂಡದ ಕಾರ್ಯಚಟುವಟಿಕೆ, ಎಲೆಕ್ಟ್ರೋಲೈಟ್‌‌ ಮಟ್ಟಗಳಿಗೆ ಸಂಬಂಧಿಸಿದ ಮತ್ತು ಮಧುಮೇಹಕ್ಕೆ ಸಂಬಂಧಿಸಿದ ಪರೀಕ್ಷೆಗಳನ್ನು ಒಳಗೊಂಡಂತೆ) ತಳ್ಳಿಹಾಕುವುದು, ಭಾರದ ಲೋಹಗಳ ಮಟ್ಟಗಳು ಮತ್ತು ರಕ್ತಹೀನತೆಯನ್ನು ನಿರ್ಧಾರಣೆ ಮಾಡುವುದು ಸಾಮಾನ್ಯವಾಗಿದೆ. . (ಸನ್ನಿ ಅಥವಾ ಭಾವೋನ್ಮಾದವನ್ನು ತಳ್ಳಿಹಾಕುವುದಕ್ಕೆ ಕೂಡಾ ಇದು ಅವಶ್ಯಕವಾಗಿದೆ).
ಒಂದು ಆರಂಭಿಕ ಸೂಚನೆಯಾದ ಖಿನ್ನತೆಯು ಸಮಸ್ಯೆಯ ಜೊತೆಗಿರುವ ಅಥವಾ ಕೆಲವೊಮ್ಮೆ ಅದರ ಕಾರಣವಾಗಿರುವ ಸಾಧ್ಯತೆ ಇರುತ್ತದೆಯಾದ್ದರಿಂದ, ಖಿನ್ನತೆಗೆ ಸಂಬಂಧಿಸಿದ ಮಾನಸಿಕ ಪರೀಕ್ಷೆಗಳನ್ನು ಬಳಸಲಾಗುತ್ತದೆ.